ועדת הבריאות, כנסת 24, פרוטוקול מספר 70, 2022-01-26 09:07

עידית סילמן: בוקר טוב לכולם, אנחנו פותחים את הדיון של הוועדה, 26.01.2022 כ"ד בשבט תשפ"ב, השעה 09:07, בוקר טוב לכולם.

עידית סילמן: על סדר יומנו דיון בנושא מוקדי ההצלה של מדינת ישראל, אנחנו נידון גם בפעילות שלה בזמן שגרה, קורונה, חירום, תקצוב שלהם, איחוד מוקדים נושא שעסקנו בו בפעם הקודמת, כאשר באמת החלק המרכזי שאנחנו מדברים עליו זה כרגע על שעת המצוקה, שעת המצוקה זה אומר שכאשר קורה מקרה חירום, נניח כמו שהיה לנו כאן בדיון הקודם, תינוק שלא נושם בגלל חנק ויכול להיות שיש כוננים, כוננים שנמצאים סמוך וקרוב למקום האירוע ולא מקבלים את הקריאה.

עידית סילמן: האמת שלוועדה הזאתי בגלל שהיא עוסקת בהצלת חיים, בחמלה ובחסד, אז אחד הדברים הכי חשובים לה זה להציל חיים ומספיק לנו שבנאדם אחד יינצל כתוצאה מעבודה מסונכרנת של מוקדי החירום יחד, אז עשינו את שלנו.

עידית סילמן: באמת אני רוצה שכרגע בואו נשים את הכול בצד ונבחן האם יכול להיות מצב כזה כן, או לא, זוהי המהות שלה, של וועדת הבריאות, לשפר את ההרגלים, לשנות את המערכת, להפוך אותה לעובדת טוב יותר.

עידית סילמן: נציב מבקר המדינה מחובר עכשיו בזום איתנו, רוני גבריאלי.

רוני גבריאלי: אהלן.

רוני גבריאלי: כן, רוני גבריאלי.

עידית סילמן: בוקר טוב, אז באמת מבחינת ההסדרה והרגולציה, באמת גם בחוזרי מנכ"ל משנת 2014, גם בחוזרי המנכ"ל משנת 2017 של משרד הבריאות, שהוכרו על ידי משרד הבריאות להפעלת כוננים ולהכשרת חובשים, אמבולנסים, דיברו באמת על הנושא של איחוד מוקדי חירום, הפעלתם המשותפת, וועדת תדמור משנת 2014 בדקה את תחום הרפואה הדחופה בישראל, היא העלתה פערים חמורים באי הפעלה מספקת ונכונה של הכוננים וגם דוח מבקר המדינה משנת 2019 שאנחנו רוצים לשאול אותך עליו, מעלה גם כן פערים על שיתוף הפעולה בין הארגונים, בנוגע להפעלת כוננים, מה את יכולה להוסיף לנו בעניין הזה?

רוני גבריאלי: היי, אני אגיד את הממצאים העיקריים שעלו גם בעניין שגרה, גם בעניין חירום בנושא הזה וגם בעניין ההסדרה של משרד הבריאות, באמת הדוח התחלק לשלושת הנושאים האלה.

רוני גבריאלי: אני אנסה להתמקד במה שאמרת, אז קודם כל בעניין של זמני הגעה של אמבולנסים, העלנו שהיעד של זמני הגעה נקבע בדוח וועדת רווח משנת 1990, הוועדה קבעה שההמלצות יהיו נכונות לעשר שנים ועל אף כל השינויים שחלו במהלך השנים, משרד הבריאות לא עדכן את היעדים והמדדים לזמני ההגעה של המטופלים והם עדיין תקפים נכון לשנת 1990.

רוני גבריאלי: בנוגע לזמני הגעה בפועל, צוות הביקורת עשה בדיקה אקראית של זמני הגעה ליישובים שונים, אני אתן דוגמה מבדיקה שעשינו ל-11 ערים, עלה שבשתיים מהערים, מד"א חרג מהיעד התקני, היו כמה חסמים שמנעו את השיפור בזמני ההגעה של מד"א, אבל אני רואה שזה פחות רלוונטי לדיון, אז אני לא אגיד את זה.

רוני גבריאלי: אני אגיד ברמת הליקויים בהסדרת תחום העזרה הראשונה והרפואה הדחופה טרום בית חולים בידי משרד הבריאות, עלה שהייתה עמימות בנוגע לאחריות של משרד הבריאות למד"א, בגלל שהגדרת מארג היחסים בינו לבין מד"א עדיין לא קודמה על ידי המשרד.

רוני גבריאלי: בנוגע להפעלה של חברות אמבולנסים פרטיות, משרד הבריאות לא קידם את הצעת החוק הממשלתית להסדרת שירותי אמבולנס פרטיים וכשלא הייתה חקיקה, לא הייתה הסדרה הנדרשת ולא היו כלי אכיפה אפקטיביים שיבטיחו את הפעילות שלהם, בהתאם לאמות המידה שהמשרד קבע.

רוני גבריאלי: חלק מהסדרת שיתוף הפעולה בין מד"א לבין ארגון איחוד הצלה, זה אחד הנושאים שגם בדקנו, נכון למועד הביקורת, משרד הבריאות לא השלים את ההטמעה של ישומון מד"א אצל כונני איחוד הצלה ולכן למוקד מד"א לא הייתה את התמונה המלאה של מיקומם של כלל הכוננים, גם של מד"א וגם של איחוד הצלה.

עידית סילמן: וזו הוועדה לביקורת המדינה, זאת אומרת שבאמת אין הטמעה של מערך הכוננים על פי הוועדה לביקורת המדינה, של המבקר.

רוני גבריאלי: נכון לאותו זמן, בנוסף, באותה תקופה המשרד לא הצליח לאכוף את ההנחיות שלו, בנוגע לאי פרסום מספר הטלפון של מוקד החירום של איחוד הצלה, היה חשש - -

עידית סילמן: נכון, צריך לומר שזה תלוי ועומד גם בבג"צ ובאמת ההסדרה שמוצעת על ידי הוועדה זה לפתור את העניין הזה.

רוני גבריאלי: כן, זה העלה חשש שקריאות שמגיעות בעצם למוקד של איחוד והצלה, לא יעברו באופן שיטתי ומסודר למוקד 101, שהוא המוקד של מד"א כמובן.

רוני גבריאלי: זה בעיקר בנושאים האלה מה שאני רואה שקשור לוועדה.

רוני גבריאלי: אני אדבר גם על מוכנות מד"א לעתות חירום, מבחינת הזכרת את וועדת תדמור, אז באמת עלה בנושא הזה וועדת תדמור ב-2016 קבעה כי יש צורך ב-1351 אמבולנסים שיפעלו בזמן חירום, נכון למאי 2018 היו למד"א 1,091 אמבולנסים.

רוני גבריאלי: בעניין כוח אדם בגלל גיוס של כוח אדם היה צפוי שבערך חצי מהפרמדיקים וחצי מחובשי רפואת החירום יהיו זמינים לאיוש האמבולנסים האלה וכך גם בנוגע למטפלים הבכירים, פרמדיק, או רופאים שהיו אמורים לתגבר את מד"א בעתות חירום על ידי פקע"ר, גם חלק מהתפקידים האלה לא היו מאוישים, הלכה למעשה נכון לאותה תקופה, היה ניתן לאייש רק כמעט 700 מהאמבולנסים, מתוך היעד של ה- 1,351 שקבעה וועדת תדמור.

רוני גבריאלי: גם בנושא הזה של חירום, שיתוף הפעולה עם חברות אמבולנסים פרטיות לא היה מוסדר ולכן - -

עידית סילמן: יש משהו שכן היה מוסדר?

רוני גבריאלי: הרעיון של דוח מבקר המדינה הוא להעלות ליקויים כמובן וזה מה שאני מציגה בפניכם.

עידית סילמן: כן, נכון.

רוני גבריאלי: ולכן האמבולנסים הפרטיים לא יכלו כמו שצריך לסייע בעתות חירום בשל אי ההסדרה הזאתי.

קטי קטרין שטרית: אני לא יודעת למה קוראים להם אמבולנסים פרטיים, יש פה ארגונים שעובדים, למה אמבולנסים פרטיים?

עידית סילמן: לא, יש גם אמבולנסים פרטיים, קטי, שעובדים.

קטי קטרין שטרית: כן, אבל את יודעת - -

עידית סילמן: לא, אבל יש לא רק ארגונים, את יודעת שיש יותר מ- 160 ארגונים של הצלת חיים והצלת חירום?

קטי קטרין שטרית: כן, ברור.

קטי קטרין שטרית: לא הייתי קוראת לזה פרטיים, זה שהמדינה לא מסייעת לארגונים האלה, זה לא הופך אותם לפרטיים.

עידית סילמן: לא, יש גם ארגונים פרטיים שמפנים.

עידית סילמן: קטי, בואי ניתן לה לסיים.

קטי קטרין שטרית: עידית, אני מסבירה, אפשר לקבל את ההערה.

עידית סילמן: בסדר, אין בעיה, בואי ניתן לה לסיים היא תבהיר.

רוני גבריאלי: אני אגיד את הליקוי האחרון שאני חושבת שקשור לנושא הזה זה, מד"א לא היה מחובר למערכות התקשורת של גופי החירום השונים, של פיקוד העורף, המשטרה ורשות הכיבוי.

עידית סילמן: כן, שזה בדיוק ההצעה הנוספת של חבר הכנסת גפני ויינון אזולאי לעשות איחוד של כל ה – נכון, בהחלט.

רונן בשארי: לא, לא זה לא זה, סליחה שאני מתפרץ.

עידית סילמן: למה?

רונן בשארי: כי זה לא מה שהיא התכוונה, היא התכוונה ל - -

עידית סילמן: לא, בוודאי.

רונן בשארי: לא, היא התכוונה לרדיו הלאומי.

עידית סילמן: לא, היא התכוונה - -

רוני גבריאלי: כן, נכון, התכוונתי לרדיו הלאומי למערכות - -

עידית סילמן: נכון ואנחנו גם מתכוונים להצעה הזו שתקדם את החיבור של כל הדברים.

רונן בשארי: עם כל הכבוד זה שני דברים שונים.

עידית סילמן: לא בעיננו, אז שנייה, לא הגיע תורך, כשיגיע תורך לדבר, כמו תורם של כל מי שיושבים סביב השולחן, אני אפנה אליכם.

רונן בשארי: אני מתנצל.

עידית סילמן: תודה, מעריכה, אנחנו לא נפריע לזה.

רונן בשארי: אם את יכולה להרחיב, אז.

עידית סילמן: כן.

רוני גבריאלי: אני אגיד, זה באמת הכוונה הייתה לרדיו הלאומי שהגופים שציינתי היו מחוברים אליהם, בגלל שמד"א לא היה מחובר לרדיו הלאומי, אז התפקוד המבצעי שלו היה יכול להיפגע בעת חירום וגם היכולת פיקוד ושליטה של פיקוד העורף גם יכלה להיפגע.

עידית סילמן: נכון ואנחנו באמת המלצנו והצענו לחבר את הכול ביחד כדי שהכול יהיה מסונכרן, בהחלט גם חקיקה שיושבת על סדר יומה של הוועדה, המון תודה.

עידית סילמן: אני רוצה לשאול שנייה את הנציג באמת של מד"א שיושב כאן, בסופו של דבר כשאתם מפנים אדם עם התקף לב נניח, שגר בחיפה, לאיזה בית חולים אתם לוקחים אותו?

רונן בשארי: אז בוא אני ברשותכם, לפרוטוקול, רונן בשארי, מנהל אגף המבצעים.

רונן בשארי: אני אתחיל מהדברים.

עידית סילמן: לא, שנייה, שאלתי שאלה, כשיש בנאדם נגיד עם התקף לב בחיפה, לאן מפנים אותו?

רונן בשארי: לרמב"ם.

עידית סילמן: למה לא לאיכילוב?

רונן בשארי: למה לא לאיכילוב?

רונן בשארי: כי הבית חולים הקרוב, אלא אם כן מצבו של המטופל יש לו בעיה ספציפית, כמו תאונת דרכים קשה שצריך לטפל בו בטראומה, אז לוקחים אותו לבית חולים שנקרא "לב לורן", או ליחידת טיפול נמרץ לב, או ליחידות של שבץ מוחי.

עידית סילמן: מעולה, אז ברמת העיקרון מפנים אותו לרמב"ם.

רונן בשארי: אם את מדברת ספציפית לחיפה, אז כן.

עידית סילמן: בנאדם לא מרגיש טוב, יפה, אתה מפנה אותו למקום הקרוב ביותר, מעולה, אם ככה אין סיבה לא להזניק, כמובן, כונן קרוב שיפנה למקום קרוב, אנחנו כל המטרה שלנו היא הצלת חיים וזהו מהות הדיון כאן.

רונן בשארי: על זה אין מחלוקת, זה גם מתקיים הלכה למעשה.

עידית סילמן: אוקי ולכן בגלל שאנחנו רוצים להזניק את האנשים הקרובים ביותר ולפנות למקום הקרוב ביותר, הרי לא יהיה לנו ספק בכלל לאנשים פה, שאם יש בנאדם שחטף התקף לב, או משהו כזה, נפנה אותו למקום רחוק מאוד, אז זה המהות.

עידית סילמן: אני רוצה רגע להציג כמה באמת נתונים, כדי שנבין.

רונן בשארי: אני רק יכול השלים את הדברים?

עידית סילמן: כן, בטח.

רונן בשארי: תראי, אני גם בוועדה הקודמת אמרתי, בסך הכול השידור הזה משודר לאזרחים.

עידית סילמן: כן.

רונן בשארי: אז אני ממליץ לפחות לדבר על העובדות.

רונן בשארי: יש מערכת היום במדינת ישראל, יש ארגון שנקרא מגן דוד אדום, שהוא הגוף הלאומי שאליו מתנקזים, 101 זה מותג, זה לא משהו שהוא נמצא היום, בסדר, אתם מדברים פה על ארגונים, אני רואה רק ארגון אחד, לא יודע מה זה ארגונים, יש - -

עידית סילמן: אני אסביר לך, מד"א אמרו שתחתם יושבים 160 ארגוני חירום, אז אני מדברת על ארגונים, זה נכון, או לא נכון?

רונן בשארי: אני, תני לי רגע, אני מקדם את השיחה בדיוק לאן שאת מתכוונת, בסדר, אני רק רוצה לדבר על עובדות, יושב פה חבר הכנסת מקלב, שבעברו היה בעיריית ירושלים, מכיר את כל ההצלות שיש במדינת ישראל ויש למעלה מ-20 עמותות וארגוני הצלה, הם לא פה - -

עידית סילמן: שנייה.

רונן בשארי: רגע, שנייה.

קטי קטרין שטרית: מה זה משנה, אם הם פה, או לא פה?

קטי קטרין שטרית: לא הבנתי.

עידית סילמן: שנייה, לא, לא, שנייה, תעצור רגע.

רונן בשארי: מה שאני רוצה בסופו של יום להגיד, מוקד ה- 101 שהוא מותג של מדינת ישראל.

עידית סילמן: מותג?

רונן בשארי: כן, מותג, מותג, 101 זה מותג, 101 זה האזרחים יודעים להתקשר - -

עידית סילמן: הוא מספר חירום.

רונן בשארי: למספר החירום של מדינת ישראל ולקבל עזרה ולהתחיל את שרשרת ההישרדות, מקבלת הקריאה ועד ההגעה לבית החולים הנכון למטופל.

עידית סילמן: ברוך השם, זאת המטרה.

רונן בשארי: ועכשיו, מקבלת הקריאה, בסדר, בסוף זה מוקד שהוא ממוקצע, עם בעלי מקצוע, עם ניסיון של למעלה משמונה עשורים, שאי אפשר "לזרוק את התינוק עם המים", בסוף יש ארגון אחד שיושב פה, באמת.

קטי קטרין שטרית: אז יש לי שאלה אליך - -

עידית סילמן: רגע, שנייה, מי מכשיר פרמדיקים במדינת ישראל?

קטי קטרין שטרית: אם למשל עשר דקות לוקח לך להגיע ולארגון אחר לוקח חמש דקות, אז בגלל שזה מותג ומונופול, אז לא יגיע ולא נציל את האדם הזה?

קטי קטרין שטרית: אני מנסה להבין את ההיגיון.

רונן בשארי: לא הבנתי, זה שאת צועקת עליי, אז זה עושה את הדברים נכונים?

רונן בשארי: עם כל הכבוד חברת הכנסת, לא.

קטי קטרין שטרית: אני לא צועקת, זה הקול שלי.

עידית סילמן: לא, זה הקול של קטי.

רונן בשארי: אני נורא מצטער.

קטי קטרין שטרית: אז רואים שאתה לא מכיר אותי, אז בגלל זה אתה - -

רונן בשארי: כשאני דיברתי - -

אורי מקלב: לחבר כנסת מותר לה - -

רונן בשארי: לא, בסדר אני - -

קטי קטרין שטרית: בדיוק, אתה אורח, לא אני האורחת.

אורי מקלב: היא לא צועקת היא מדברת.

רונן בשארי: אני לא התכוונתי לפגוע באף אחד, אבל בסופו של יום, המדינה, הרגולטור קבע שהמוקד קבלת הקריאות הוא במגן דוד אדום.

עידית סילמן: רגע, אני אגיד לך מה הרגולטור קבע, הרגולטור קבע בחוזר מנכ"ל מ- 2014 ומ- 2017, שיש דרך להפעלת הכוננים, וועדת תדמור משנת 2014 אמרה את זה ודוח מבקר המדינה, כמו שהיא ציינה, בשנת 2019 אמר את זה, יש חוזרי מנכ"ל די ברורים שלא מיושמים.

רונן בשארי: נכון ובמציאות של היום, שכל מה שוועדת תדמור התייחסה להזנקת הכוננים, כל מה שמבקר המדינה קבע ב-2019, כל מה שהיה תלוי - -

עידית סילמן: עומד והינו?

רונן בשארי: בנושא מגן דוד אדום והפעלת הכוננים, מהשנים 2014 - -

עידית סילמן: קורה?

רונן בשארי: עבור 2019 - -

עידית סילמן: קורה?

רונן בשארי: ל- 2022 - -

עידית סילמן: קורה?

רונן בשארי: קורה.

עידית סילמן: אוקי, אז אני רק אגיד לך שבחוזרי מנכ"ל ואת המבקרת, המבקרת עדיין איתנו?

עידית סילמן: ממבקר המדינה?

עידית סילמן: ממתי הביקורת על המוקד?

עידית סילמן: מאיזה שנה?

עידית סילמן: כי אמרת שמ-2014 ו- 2017 זה פועל, הדוח המבקר הוא מ-2019 לדעתי.

עידית סילמן: אוקי, אז אני רק אגיד שאתה אומר, אבל דוח המבקר הוא משנת 2019, שאומר שזה לא עובד כמו שצריך - -

רונן בשארי: רגע.

עידית סילמן: רגע, שנייה, אני רק אגיד לך שבדיון הקודם שהיה כאן ויש את הפרוטוקול שלו ואתם יכולים להסתכל, היה כאן חברוני ונציגים נוספים של משרד הבריאות שאמרו שהחוזר מנכ"ל לא מיושם כהלכה, כמו שצריך, עברנו על שלל סעיפיו וראינו שזה בהחלט לא קורה ותיכף כדי לבדוק האם זה קורה, או לא, אז בואו נשמע את האנשים מהשטח.

עידית סילמן: נמצא איתנו כאן מושיקו, בבקשה מושיקו, מושיקו אני רוצה שתגיד, ההכשרה של כלל הפרמדיקים צריך לומר בישראל נעשית על ידי מגן דוד אדום, על ידי מד"א, ארגון ההצלה הלאומי, כביכול, של מדינת ישראל, זאת אומרת שכל מי שמוכשר לרמה הזאת של להיות פרמדיק, שתיכף נדבר על פרמדיק והסדרת התחום והמקצוע, שאנחנו מלינים על זה גם כאן בוועדה ותגיע חקיקה בנושא הזה, אז בעצם הכול באמת מוכשר על ידי מד"א, זאת אומרת שכל מי שפועל היום בתחום הזה, זה אנשים שהם הכשירו אותם, שהם חתמו על ההכשרה שלהם, שזה יוצאי מד"א.

משה מוסקוביץ: לא כולם, קודם כל בוקר טוב, מושיקו מוסקוביץ, מנהל אגף המבצעים בארגון הצלה.

משה מוסקוביץ: גילוי נאות גם עבדתי במד"א, גם באגף מבצעים, גם בתפקידים בכירים.

עידית סילמן: כמה זמן עבדת במד"א?

משה מוסקוביץ: עשר שנים.

עידית סילמן: אוקי.

משה מוסקוביץ: עבדתי גם במרחב דן, גם אחרי זה באגף מבצעים עם רונן והייתי שותף לנושאים האלה של איחוד הצלה ואת השקר הזה שתמיד אומרים שאיחוד הצלה רק מפריע למד"א ולמונופול שלו, אז קודם כל לגבי ההכשרה שאמרת, רוב הפרמדיקים באמת מוכשרים במד"א, אבל יש גם פרמדיקים שמוכשרים באוניברסיטת אריאל ובעוד מקומות.

עידית סילמן: כן.

משה מוסקוביץ: אבל יש גם הרבה חובשים, חובשים בעבר היו מוכשרים רק במד"א והרבה מאיחוד הצלה זה אנשים שהגיעו ממד"א, גם אני וגם זהר שיושב על ידי שניהל את המוקד ופשוט מד"א מנסה לשמר את המונופול שלו פשוט, זה הכול.

עידית סילמן: לא, אני אגיד לך מה, מד"א הוא ארגון הצלה לאומי, 101 זה מותג, על כן המחויבות שלהם זה לאפשר לאזרחי מדינת ישראל לקבל תמיכה, עזרה, סיוע ונשימה, גם מאיחוד הצלה וגם מארגונים אחרים, זה המשימה שלהם.

משה מוסקוביץ: קודם כל אני מכיר "נייק" שהוא מותג ו"מקדונלד" שהוא מותג, לא מכיר מספר שהוא מותג, אני חושב גם שהמידע שייך למדינה והוא לא שייך למישהו פרטי, המידע שייך לכולם.

רונן בשארי: לא מצליח להבין.

משה מוסקוביץ: רונן, אני עבדתי איתך רונן, תפסיק עם זה, לא ייתכן שכל יום, גם היום בבוקר, דרך אגב, גם היום בבוקר אנשים מגיעים ולא מקבלים את כל הפרטים ויש ילד שלא נושם ואישה שלא נושמת ומשוועים למידע הזה ומד"א מנסה לשפר את המונופול שלו ואמרתי את זה גם בוועדה הקודמת של פניות הציבור, מד"א אם אתה גוף לאומי, תתנהג כמו גוף לאומי.

משה מוסקוביץ: המשטרה והצבא וקב"א שכל מה שמבקשים מהם, הם לא אומרים קודם כל תביאו לי כסף תביאו לי זה, הם קודם כל משוועים, גם הנושא של הקורונה שזה הנושא הבא, אתם לא מזיזים מטוש לפני שאתם מקבלים כסף מהמדינה, אז תפסיקו לשחק אותה 'קדוש מעונה'.

רונן בשארי: לא הבנתי, אתה נהפכת להיות מבקר המדינה?

משה מוסקוביץ: אני יכול לדבר.

עידית סילמן: בואו לא ניכנס אחד לדבריו, תיכף גם אתה תדבר.

רונן בשארי: תהייה ענייני, לא.

משה מוסקוביץ: אני ענייני מאוד.

עידית סילמן: אנחנו תיכף נבדוק גם את הנושא של התקצוב של גופי ההצלה בזמן חירום, בשגרה ובקורונה.

משה מוסקוביץ: מד"א לא מזיז מטוש בלי שהוא מקבל על זה תקציב מהמדינה, בלי כסף מהמדינה ולהבדיל אני רוצה להגיד - -

עידית סילמן: רגע, עזבו רגע הכול, אני עכשיו מדברת, עזבו שנייה את כל הפוליטיקה של ארגוני ההצלה, בכלל לא מעניינת אותי, אותי מעניין ילד שכרגע, ישב איתנו משפחת ברנשטיין, הילד שלה נחנק, נחנק כשהיה כונן של איחוד הצלה מתחת לבניין - -

משה מוסקוביץ: הבחור פה, יהודה.

עידית סילמן: אתה?

עידית סילמן: תיכף, שהיה כונן ואותם אני בכלל לא הכרתי על הרקע הזה, הכרתי אותם כי הם היו צריכים להחליף בשירותי הרווחה מקום לילד וזה מה שמעניין אותי כרגע, הילד שצריך נשימה, האם יש מציאות כזאתי שיש קריאת חירום, שאתם בתור איחוד הצלה, לא מקבלים אותה.

משה מוסקוביץ: בוודאי, כל יום ומאות כאלה.

עידית סילמן: בואו נתמקד במוקד.

משה מוסקוביץ: פשוט מאות כאלה, גם האפליקציה הזאת של חוזר המנכ"ל שעשו משרד הבריאות, שרצה לעשות סדר בנושא הזה, מד"א התנדב לעשות אותה והאלגוריתם בסוף אין כמות אלגוריתם של אותה אפליקציה ואם יש כונן שהוא ק"מ, דרך אגב יש אנשים שאחד במשפחה הוא במד"א ואחד מהמשפחה באיחוד הצלה, ההוא במד"א מקבל את הקריאה וההוא באיחוד והצלה לא מקבל את הקריאה ואני רוצה להגיד משהו שמדברים איתי הרבה אנשים ממד"א ואין לי בעיה גם לשתף את זה עם הוועדה פה, אין לי בעיה להראות את הצילומים, את השיחות, הכול, אין לי שום בעיה, אני אומר לך שהמוקדנים ממד"א, עידית, המוקדנים במד"א, הם פשוט בוכים מזה, שהם לא יכולים לתת לאיש בשטח את המידע להציל חיים, פשוט בוכים מזה, הם קוראים לזה פקודות בלתי חוקיות בעליל, הם אומרים, 'אני רק ממלא הוראות' וזה מזכיר להם דברים אחרים והם פשוט בוכים לי: 'מושיקו, מתחנן, זה לא אני, אני מקווה שיסלחו לי על דבר כזה'.

עידית סילמן: מושיקו שנייה, מי שיושב לידך, מה שמך?

יהודה פחימה: אני יהודה פחימה.

יהודה פחימה: בוקר טוב, אני לא זוכר בדיוק את התאריך שזה היה, אבל לפני בערך שנתיים יצאתי מהבית, אני גר ברחוב סמוך לרחוב רש"י, ממש קרוב, יצאתי מהבית, עליתי על האופניים ואז התקבלה קריאה על ילד שנחנק, יצאתי למקרה של ילד שנחנק, קרוב מאוד לרחוב רש"י, הגעתי לרחוב רש"י אחרי מספר שניות, ביקשתי מהמוקד פרטים על רש"י, ילד שנחנק, מה הפרטים שלו, המוקד אמר לי שאין לו פרטים, התקשרתי למוקד כדי לעשות וועידה עם מד"א, המוקד אמר לי שאין אפשרות, האפליקציה שלך לא עבדה, או משהו כזה, לא יתנו לך פרטים, תרצה או, לא תרצה, אנחנו ננסה בכל מקרה.

יהודה פחימה: עם הזמן התחלתי לסרוק את רחוב רש"י, רחוב ארוך של מאה ומשהו מספרים, הלכתי מקצה לקצה, תוך כדי, המקרה משתנה לילד מחוסר הכרה, אני מבין שהחנק הוא חנק משמעותי לא סתם, מישהו באמצע זרק שזה נמצא באזור רש"י בלשכת הגיוס, הגעתי ללשכת הגיוס חזרה, כי הייתי שמה קודם, הגעתי אמרתי אולי בגינה, אולי באיזה מקום, אז התחלתי לצעוק, 'מישהו הזמין הצלה?', צעקתי ברחוב, אולי איזה מישהו ששומע אותי מאיזה חלון של בית, עשיתי רעש עם האופניים, מה שאני יכול לעשות.

יהודה פחימה: פגשתי שם בדיוק כונן של מד"א שמגיע עם רכב, הוא לא יכול להמשיך את הרחוב, כי הרחוב חסום באמצע, צריך לעשות סיבוב ארוך, הוא שואל אותי 'איפה זה רש"י 40', אמרתי לו 'זה בקצה השני, תעשה סיבוב' ונסעתי לרש"י 40, אמרתי בגל שזה ברש"י 40 שכוננים אחרים שסורקים הגיעו, הגעתי לרש"י 40, ראיתי אופנוען שלנו מעמיד את האופנוע ואופנוען של מד"א, חבר מאוד טוב גם כן, מעמיד את האופנוע, נכנסנו ביחד לרש"י 40, עשינו החייאה לילד, תוך כדי הצטרפו כוננים נוספים משני הצדדים וההחייאה הזאתי לא צלחה במאה אחוז כמו שרצינו.

עידית סילמן: מה זה עשה לך ברמה האישית?

יהודה פחימה: ברמה האישית זה תופס אותי כל הזמן, התקשר אליי האבא של הילד אחרי תקופה, אמר לי שיש וועדות, לא ידעתי, אני פשוט לא מעודכן, אמר לי 'אתה זוכר את הילד מרש"י 40?', אמרתי לו 'בטח מה זה, ירמיהו ארי בן - אני זוכר תמיד את התפילה רצינו וחיכנו שאולי משהו ייקרה, אני זוכר שעשיתי משמרות אחרי זה באיחוד הצלה, כל פינוי לשערי צדק הייתי הולך לפגוש מה קרה עם הילד, הוא זז עוד טיפה, היד שלו זזה.

עידית סילמן: תגיד לי רגע, אחרי כמה זמן פגשת שם את הכונן של מד"א?

עידית סילמן: זאת אומרת אתה הגעת ביחד עם הכונן של מד"א, ממה שאני מבינה, כאשר אתה כבר סרקת לפני כן את הרחוב, לזה אתה מתכוון?

עידית סילמן: חיפשת את הכתובת, זאת אומרת ניתן לך מקרה ללא כתובת?

יהודה פחימה: ניתן מקרה ללא כתובת של חנק, זאת אומרת עדיין זה מצב שאפשר אפילו ללא ציוד, זה הימליך קטן ולהציל את הילד, לשחרר אותו ואפילו יכול להיות שהוא היה נישאר בבית.

יהודה פחימה: לא קיבלתי את הפרטים ואז התגלגל לחוסר הכרה, הלכתי וחזרתי את הרחוב כמה פעמים, עד שאמרו לי שזה אולי באזור לשכת גיוס, הגעתי לשמה וחזרתי לפינת הרחוב.

עידית סילמן: כמה זמן היית יכול להגיע לפני כולם?

יהודה פחימה: אני יצאתי כמעט מרש"י 40.

עידית סילמן: זאת אומרת אתה היית שם, באזור צמוד לילד, אם היית מקבל את הכתובת המדויקת, יכול להיות שתוך דקה וחצי היית מגיע אליו.

יהודה פחימה: כן, לא צריך יותר מזה.

משה מוסקוביץ: הוא היה שם.

יהודה פחימה: עלייה על אופניים, כבר בנסיעה, ברח' רשב"ם פינת רש"י 46, שני בניינים שמאלה.

עידית סילמן: אתם מבינים?

עידית סילמן: על זה אני מדברת, על זה אנחנו מדברים, זה מהות הכול, עזבו אותכם עכשיו פוליטיקה, שני הארגונים מעולים, טובים, עושים את מלאכתם נאמנה, שניהם ארגוני הצלה, שניהם מכובדים, אנחנו מכבדים אותם, צריך לשמור על שמם הטוב, אנחנו לא צריכים "לזרוק את התינוק עם המים", אתה מאמין שהיית מצליח להציל את הילד?

יהודה פחימה: אם קיבלנו אותו במצב גרוע מאוד מאוד, מצב של השניות האחרונות, זה בכל אופן הילד חי, ברור שאם היינו מקבלים אותו במצב פשוט יותר, זה גם היה יותר קל לטפל בו.

יהודה גבאי: קטי, רק אפשר לענות לך?

קטי קטרין שטרית: לא, ממש לא יהודה.

יהודה גבאי: רק אפשר לענות לך על השאלה ששאלת.

קטי קטרין שטרית: מצטערת, אני צריכה ללכת לעוד וועדה ומאוד מאוד חשוב לי, הגעתי במיוחד, כי מאוד מאוד חשוב לי, אין לי חלילה וחס שום דבר נגד מד"א.

עידית סילמן: לא, ממש לא, תקשיבי, אנחנו חייבים לשים פה על השולחן, אנחנו עובדים עם כל הארגונים, זה הבית של הארגונים הוועדה הזאת.

קטי קטרין שטרית: אבל אני נוקטת בשיטה שכמה שיותר טיפול בציבור, בעצם הציבור מרוויח מזה.

קטי קטרין שטרית: אז ככה, כיום ישנם כמה מספרי טלפונים שמספקים מענה לפניות חירום רפואיות, דבר שהוא פוגע בעצם בטיפול שמציל חיים וכל רגע הוא בעצם קריטי, כי אם יש כל כך הרבה מספרים, אדם שנמצא במצב מאוד מאוד קשה לא זוכר איזה מספר הוא צריך כדי להזעיק את העזרה וזה מה שאותי מטריד מכל דבר.

קטי קטרין שטרית: ההבדל בין אם כוח רפואי יגיע למטופל, בין ארבע דקות לשבע דקות, זה בדיוק ההבדל בין חיים למוות, חד משמעית, אני לא זוכרת, אתמול קראתי איזושהי כתבה על ילדה עם דום לב בבית ספר, לקח 17 דקות להגיע, הילדה נפטרה.

עידית סילמן: נכון, נכון.

קטי קטרין שטרית: הילדה מתה, זה דבר שמדיר שינה מעיניי.

עידית סילמן: מעיניי כולנו זה צריך להדיר שינה, זה לוועדת חקירה פרלמנטרית, כשבסוף יש אנשים קרובים יותר שלא מגיעים לילדה.

קטי קטרין שטרית: נכון ולכן אני חושבת שיצירת מוקד אחיד לכל הפניות הרפואיות, יביא לצמצום זמנים של הגעה למטופל וזה מה שצריך לעמוד לנגד עניינו.

עידית סילמן: 101 לכולם.

קטי קטרין שטרית: זה יפחית משמעותית את זמני ההגעה והטיפול בחולים ובוודאי ובוודאי שמן הראוי שהמדינה תסייע בתקצוב של המוקד הרפואי הזה, שהמדינה תיקח בעצם את הנושא של המוקד הרפואי, תתכלל על מנת ליצור גם לגיטימציה למנגנוני החירום להתאחד, הרי גם ב-2014 דוח וועדת תדמור.

עידית סילמן: נכון.

קטי קטרין שטרית: גם ב-2019 מבקר המדינה, זה הדברים שהם ציינו, הם ציינו שחייבים - -

עידית סילמן: קטי אני רוצה לבקש ממך את העזרה שלך, בגלל שאנחנו שותפות בהמון דברים ואנחנו מקדמות ביחד הרבה דברים, אני רוצה את העזרה שלך גם פה.

קטי קטרין שטרית: ואת תקבלי אותה, כי אני חד משמעית הגעתי לכאן, כדי להגיד מוקד עירוני אחיד לכל ארגוני ההצלה, אותי זה לא מעניין, לא א', לא ב', לא ג', אותי מעניין דבר אחד, כמה זמן מגיעים ואיך מגיעים וכמובן, כמו שהסבירה, שהאמבולנס לא יכול היה להיכנס, אז משתמשים גם בכלים וזה לא משנה, ריבונו של עולם תפסיקו עם המונופולים האלה, אנחנו כבר הרבה אחרי המונופולים האלה, אנחנו צריכים לדאוג לבריאותם של הציבור, בריאותו של הציבור צריך לעמוד, זה המונופול מבחינתי, בריאות הציבור, כמה שיגיעו יותר מהר, אני בעד שיגיעו שני צוותים, מצידי שיגיעו שלושה, ארבעה צוותים, העיקר שאותו מי שנזקק לטיפול רפואי, חלילה וחס לא יאבד את החיים שלו, אז אין כאן מחלוקת, בעיניי אין כאן מחלוקת ורפואת חירום, חברים יקרים, אני תמיד מדברת על מניעה, אבל במקרה הזה של רפואת חירום, זה הדבר הכי חשוב, כי הוא באמת בא להציל את חיי האדם ואני מודה לכל ארגון שקם, מצידי שיקומו מאה אלף ארגונים, העיקר שבמדינת ישראל, כל אדם שזקוק לטיפול רפואי יקבל את זה, אני בעד, אני בעד, אני בעד ולכן המחלוקת הזו, האם זה מקבל את זה, האם זה לא מקבל את זה, זה ילדותי, זה טיפשי בעיניי וזה חייב להפסק.

עידית סילמן: רגע, שנייה, קטי, אני רוצה להגיד לך משהו, את שותפה, את חכמה, את נבונה, זה בנפשנו וזה החוק שהגשתי.

קטי קטרין שטרית: בסדר גמור, אני רוצה להגיד לך משהו, גברתי היושבת ראש.

עידית סילמן: פייר, אין לי מה להגיד.

קטי קטרין שטרית: גברתי היושבת ראש, אני מביאה את הדברים החברתיים, הבריאותיים, החינוכיים לסיעה שלנו, אני לא מבדילה פה, לא בין שמאל לימין, לא בין אופוזיציה לקואליציה, אותי מה שמעניין זה הציבור במדינת ישראל שיקבל את כל מה שהוא צריך לקבל.

קטי קטרין שטרית: תודה.

עידית סילמן: תודה קטי, חבר הכנסת מקלב, אני כמעט דומעת פה, כי את יודעת בסופו של דבר, מה באנו לעשות כאן?

עידית סילמן: באנו להציל חיים, כשאני צריכה לטפל בילד כמו ארי ברנשטיין, מה?

עידית סילמן: למה?

עידית סילמן: למה אנחנו צריכים בכלל לראות מקרים כאלה?

עידית סילמן: על מה ולמה?

עידית סילמן: כי העבירו רחוב בלי כתובת?

עידית סילמן: למה להעביר רחוב בלי כתובת, כשאתם יודעים מה הכתובת, האבא בייסורים למה את הבן שלו, כמה שניות לפני כן לא הגיעו כדי להציל אותו, את מי זה מעניין בכלל, את מי הקציפו לשם ומי הגיע, כל עוד זה בנאדם שיש לו חסד וחמלה וכל האנשים בארגוני ההצלה האלה של כל הארגונים הם הרי אנשים של חסד וחמלה.

יהודה גבאי: גברתי, מה זה חסד וחמלה?

קטי קטרין שטרית: שנייה, יהודה, יהודה אתה צריך לקבל רשות דיבור מיושבת הראש עם כל הכבוד, אני רוצה להגיד דבר אחד, אותי לא מעניין את המחלוקת מי, מה, מו, אותי מעניין שהמחלוקת תהפוך להיות מי מגיע ראשון, מי מגיע ראשון, זה מה שאותי מעניין, לא מעניין אותי מי מגיע, אותי מעניין מי מגיע ראשון.

עידית סילמן: תודה רבה קטי, תודה רבה, אני חייבת לומר את זה, כי החקיקה הזאת עברה וועדת שרים והיא יושבת וממתינה לעלות למליאה ואני בטוחה שאין שום ספק בכלל, שהקואליציה והאופוזיציה מאוחדות סביב זה ביחד, כי המטרה שלנו פה זה הצלת חיים וקטי שתמכה בי למין הרגע הראשון שהקמתי את הוועדה הזאת, למין הרגע הראשון, עוד לפני כן, כחברה טובה שגם מלווה אותי לאורך כל הדרך כאן אנחנו ביחד בהרבה דברים חשובים, יודעת שהמטרה שלנו זה הצלת חיים וזה מה שבאנו להביא בכנסת הזו ואני מודה לך על זה קטי, כן חבר הכנסת מקלב.

אורי מקלב: תודה רבה גברתי היושבת ראש, באמת אני רוצה אולי להתחיל בדבריי, בשיתוף הפעולה שבאמת נחוץ ואת באמת מובילה אותו בשיתוף פעולה בין האופוזיציה והקואליציה.

עידית סילמן: גם עם חבר הכנסת גפני זה הוגש.

אורי מקלב: הרב גפני האמת היה צריך להיות פה.

עידית סילמן: נכון, הוא יגיע בהמשך.

אורי מקלב: בגלל שינוי בסדר היום, לכן ההגעה שלו התעכבה.

עידית סילמן: וינון אזולאי צריך לומר מהחכים היקרים.

אורי מקלב: כאנשים שהרבה זמן מטפלים בזה, לנגד עיננו אנחנו רואים מצב אבסורדי, אז קודם כל אני רוצה לחזק אותך.

עידית סילמן: תודה רבה חבר הכנסת אורי מקלב.

אורי מקלב: ורוצה לחזק את כל מי שנמצא פה ואנחנו הולכים לתת רקע לחקיקה הזאת של וועדת שרים, שאנחנו יודעים שגם שמה זה מגיע, או בהמשך בקידום, אנחנו שהם מנסים להפריע, לפעמים ההפרעות האלה מראות כמה שהדבר הזה נחוץ, לא תמיד יש סנכרון בין ההפרעות שזה דבר טוב, לבין הדבר הטוב עצמו, אתם טועים, איך יכול להיות שדבר טוב, כל כך נצרך, כל כך חשוב, שאין על זה וויכוח שזה יכול משהו לייצר תקלה, הפוך התקלות נעשות כזה לא נעשה, תקלות כהצלת חיים, הפתרון נמצא לנגד עיננו ואנחנו דוחים אותו ולא נותנים לזה, זה מעשה שטן, אני בטוח שאם היה מגיע נציג, לא ממדינת ישראל, איזה מישהו ממדינה אירופאית, או אמריקאית, היה רואה מדינת ישראל עם מעשיי ההתנדבות שאין לזה תקדים, שבאים ללמוד אצלנו איך מתנדבים לקהילה לחברה, שלא קיים, אנשים שרוצים לתת ולתרום ובמקום ש"קנאת סופרים תרבה חוכמה", שזה מה שאומרים וזה מה שצריך להיות, אלא היא "תרבה מלחמה ותרבה" - -

קטי קטרין שטרית: אני רק רוצה להעיר לך הערה, אני מצדיעה לדבר אחד, אנחנו כל הזמן מדברים על שירות אזרחי, כל הזמן אומרים שירות אזרחי, שירות אזרחי, כמות החרדים שנמצאת בכל ארגוני החירום האלה, זה פשוט להצדיע.

עידית סילמן: באמת.

קטי קטרין שטרית: מ"יד שרה", זק"א, איחוד הצלה, עוד הרבה ארגונים, אתה יודע, אפילו ארגון "ידידים", שאם מישהו נתקע בכבישים, אז הם באים לסייע, אני מצדיעה.

אורי מקלב: "יד שרה" זה ארגון שאולי באמת הוקם על ידי חרדים, אבל "יד שרה" זה כמו ש"עזר מציון" וכמו איחוד הצלה, זה ארגונים שכלל האוכלוסייה מתנדבים שמה - -

קטי קטרין שטרית: עבודת ההתנדבות היא מדהימה.

עידית סילמן: חבר הכנת אורי מקלב, אני ביום חמישי האחרון, פתחנו את סניף איחוד הצלה בכפר קאסם, כל מי שהגיעו לשם היו המתנדבים באמת יושבי הראש של הסניפים, אנשים חרדים לגמרי שהגיעו ופתחו ביחד עם כל ראשי הסניפים של החברה הערבית בכל הארץ, את הסניף בכפר קאסם והם אומרים, 'קטי, אנחנו כשקורה אירוע על הכביש למטה, אותנו זה לא מעניין מי, אנחנו עסוקים כולנו בהצלת חיים' ואת יודעת מה, החיבורים האלה שכל כך הכרחיים בחברה הישראלית, יכולים להגיע רק מהמקומות האלה.

קטי קטרין שטרית: נכון מאוד.

אורי מקלב: אז אני בכל אופן כאנשים כבר מבוגרים שאת ההכשרה המקצועית שלנו בהגשת עזרה ראשונה, אני הוכשרתי במגן דוד אדום ולכן אנחנו משם אני למדתי ורבים כמוני, אבל עוד כשאני למדתי, אני זוכר את הקמתה של איחוד והצלה.

רונן בשארי: היה הצלה ירושלים להזכירך, הם היו חלק בלתי נפרד ממד"א.

אורי מקלב: זה נכון, לפני אברהם היה, שאני התנדבתי, זה כבר כמעט בפרספקטיבה של כמעט 50 שנה, עד כדי כך, אני חושב 48 שנה זה הקורס העזרה ראשונה הראשון שאני עברתי בישיבה.

רונן בשארי: עם ויגולניק.

אורי מקלב: עם ויגולניק כמנהל, כן, אני לא רוצה להיכנס לזה, האדמור שעכשיו יושב שבעה על אשתו.

עידית סילמן: נכון.

אורי מקלב: הגיע ממד"א רמת גן ללמד אותנו, בתוך הישיבה, הוא בא ללמד אותנו קורס עזרה ראשונה, שזה היה לפני 48 שנה, לאחר מכן עברתי קורס ער"ן הראשון עברתי את זה ביפו, אז ככה שאני את ההכשרה קיבלתי, אז אני לא חשוד, מצד שני אני זוכר את ההתערבות ואני רואה את זה לנגד עיננו, רואים אנשים שבאמת מוסרים נפש, לא צריך הרבה דמיון, באמצע הקידוש להניח את הגביע ולרוץ לקריאה שיש שישה ושבעה ילדים שמחכים לקידוש שבת והאבא עוזב את זה וזה חלק מהדוגמאות ואנחנו יודעים שבאמת יש צורך יותר, אין מדינה שמרובה קריאות חירום, אבל באופן כללי שיש את המענה שמציל חיים, פשוטו כמשמעו, אז אנחנו על סמכות ויוקרה, אפשר לעטוף את זה שזה לא מקצועי מספיק, אנחנו יודעים, אני אומר לך רונן גם כן, אני לא חשוד, אבל יש כאן דבר שהוא רק יכול להוסיף ורק לתת מענה הרבה יותר טוב שהסוג היותר טוב, לא טוב, זה לא עוד משהו באיכות של דבר שהוא משהו גשמי, זה משהו של הצלת חיים ממש ואנחנו יודעים שהדבר הזה הוא דבר שיכול לתת מענה הרבה יותר טוב.

עידית סילמן: נכון.

אורי מקלב: שאלה של שניות, לא רק של דקות, לכן אנחנו המותג של 101 יישאר, אבל זה מותג שאתה יכול לשים בו תוכן כזה ותוכן אחר - -

עידית סילמן: חבר הכנסת אורי מקלב, קודם כל אני רוצה באמת להצדיע לך במובן הזה, אני תמיד אומרת תראו את מקלב, באמת אחד הח"כים הכי מצטיינים פה במשכן.

אורי מקלב: אני כל פעם מסמיק מחדש.

עידית סילמן: איש צדיק, חכם, נעים הליכות, הלוואי וכולנו נלמד ממך להיות פרלמנטר כזה.

אורי מקלב: כולנו שותפים אותו דבר.

עידית סילמן: ובאמת הציבור החרדי הוא ציבור של חסד ואני מאמינה ששני הארגונים מוסרים את נפשם ויש כאן נקודה אחת שצריך באמת לסדר, כדי לאפשר לכולם - -

אורי מקלב: אין חזקה כמו אופוזיציה וקואליציה ותיראו את השיתופי פעולה בעניין הזה, אנחנו שמים את האגו ואת היוקרה בצד ותלמדו מאיתנו גם בדברים האלה, שלא תחשבו אל תקראו בעיתון ואת מה שקורה, תיראו כמה שיתופי פעולה יש, מה מאחד אותנו?

אורי מקלב: מאחד אותנו - - -

עידית סילמן: חבר הכנסת מקלב, תודה.

אורי מקלב: ואני רק רוצה קרו שינויים במדינה, רונן, קרו שינויים בתחבורה, היו נגד, אבל בתוך התחבורה הזאתי אנחנו שיננו דברים, משרד התחבורה היום מקים מוקד שהוא יהיה נכון לכל חברות התחבורה הציבורית, אנחנו רואים את הדברים האלה בדברים נוספים, זה לא הדבר היחיד, תראו מה שקורה היום בדואר, היה דואר, הוא היה מותג - -

עידית סילמן: הלב מתרחב ומכניסים לתוכו עוד דברים.

אורי מקלב: אני אומר לך שלא רק שיש מקום לשניכם, יש מקום אתם יכולים לפעול, נותנים גם למגן דוד את ההובלה של הדבר, אבל תתנו באמת את המענה, צריך להשתחרר.

רונן בשארי: אדוני, כיום זה קיים, חבר הכנסת מקלב, אני מזמין אותך, באמת, אני מזמין את הוועדה באמת לבוא ולראות.

עידית סילמן: מה לראות?

רונן בשארי: קודם כל, חזרנו למקרה המצער והטרגי - -

עידית סילמן: לא, אני אגיד לך רגע, אתה מזמין לבוא ולראות?

עידית סילמן: מה לראות אני שואלת.

רונן בשארי: לראות בדיוק את מה שחבר הכנסת ואת מה שחברת הכנסת קטי מדברת, זה הלכה למעשה קורה.

עידית סילמן: אתה יודע, אני רוצה להגיד לך משהו, אני הגעתי לראות, אני הגעתי למוקד שלכם.

רונן בשארי: הצגתם עוד הפעם פה את המקרה המצער הזה, שהוצג לפני - -

עידית סילמן: לפני כחודש הגעתי אליכם לראות את המוקד.

רונן בשארי: אם לא תתני לי לדבר אז באמת אז - -

עידית סילמן: בבקשה, כן רונן.

קריאה: אני מדבר מהשטח זה לא באמת קורה בפועל.

רונן בשארי: אני לא יודע מי אתה ועם כל הכבוד לך, אני יודע דבר אחד אנחנו מעלים עוד הפעם את המקרה המצער שנבדק והוצג לך גם.

עידית סילמן: כן.

רונן בשארי: נבדק, העובדות, אני לא רוצה להגיד שהם קיצוניות לא נכונות, הרי כשהמערכת מוציאה את הכוננים ומזניקה אותם, אף אחד לא יודע מי יצא, בדיעבד שבאים.

זהר אלי: רונן, זה לא נכון רונן.

עידית סילמן: שנייה, לא אל תפריעו לו, תנו לרונן אחרי זה ניתן לכם.

זהר אלי: מה זה היא לא יודעת?

זהר אלי: לכל כונן יש - -

עידית סילמן: בסדר, אני אספר לך, אני ראיתי, אני באתי לבקר.

זהר אלי: אני ניהלתי את המוקד במד"א עד 2018, אז אל תספר לה דברים לא נכונים, רונן.

עידית סילמן: תן לרונן, אנחנו ניתן לכולם לדבר, בבקשה רונן.

רונן בשארי: המקרה נבדק - -

אורי מקלב: תעשו רוטציה פעם איחוד והצלה, פעם מגן דוד אדום.

רונן בשארי: חבר הכנסת מקלב, כל מה שאתה אמרת בסלע, תאמין לי, דרך אגב, מכל העולם, אור לגויים זה מד"א, כל העולם, מאירופה ומארצות הברית - -

עידית סילמן: אם בסלע, אז למה זה לא קורה?

רונן בשארי: רגע, שנייה רגע, באים ללמוד, איך לשגר כוננים ואיך לשגר את כל מערך ה"פרייסט ריספונדר" מכל העולם -

עידית סילמן: רונן, בוא תתרכז, אתה תחקרת את יהודה פחימה?

רונן בשארי: אני חקרתי עובדות ונתונים ממערכת ש - -

עידית סילמן: איזה מערכת?

עידית סילמן: שלך?

רונן בשארי: מהמערכת, דרך אגב - -

עידית סילמן: תחקרת אותו?

עידית סילמן: את יהודה פחימה?

רונן בשארי: המערכת שמאושרת על ידי משרד הבריאות ונבחנה.

עידית סילמן: כן, אבל משרד הבריאות שישב כאן אמר שהוא בעצמו לא מפקח עליה, אז האם אתה תחקרת גם את יהודה פחימה שאומר לך כאן ממקור ראשון?

רונן בשארי: עידית, אני מוציא נתונים מ - -

עידית סילמן: מאיפה?

רונן בשארי: אני מוציא נתונים ממערכת הלאומית - -

עידית סילמן: מהמערכת שלך?

עידית סילמן: שעבד עליה חוזר מנכ"ל וציין שהיא לא עובדת כמו שצריך, ישב כאן חברוני וציין בפניך.

רונן בשארי: בואי, המקרה הספציפי הזה נבדק, נשלחו עשרה הודעות לכונני איחוד הצלה שלא יצאו ולא הגיבו, הלוחות זמנים תוך שלוש דקות היה כבר ה'פרסט רספונדר' הראשון, כולל כוננים, כולל ערב רב של צעירים, האירוע נגמר בצורה טרגית, כמו שיכול לקרות לכל אירוע, למקרה הספציפי הזה אני אומר לכם העובדות שנשטחו פה בפניכם לא נכונות והוצגו בפניך במוקד הלאומי של מד"א.

עידית סילמן: אתה תחקרת את יהודה פחימה, שאתה אומר לו שהעובדה שלו היא לא נכונה?

רונן בשארי: עוד הפעם אני לא מכיר - -

עידית סילמן: יש את העדויות של המוקד של קבלת המידע.

רונן בשארי: אם הוא קיבל את המידע מאיתנו.

עידית סילמן: אנחנו ראינו את ההודעות, יש הודעות.

רונן בשארי: אני אומר עוד הפעם, הוא מחובר לאפליקציה הלאומית?

עידית סילמן: חיברתם את כל הכוננים של איחוד והצלה, כל מי שאמורים להיות מחוברים?

קריאה: כל מי שקבע משרד הבריאות.

עידית סילמן: אבל איחוד הצלה, אז בואו אני אספר לכם דקה, אני רוצה לשתף אותכם בחוויות שלי.

רונן בשארי: רגע, תנו רגע לסיים, גם קטי אמרה - -

עידית סילמן: מה זה לאומי, כשאתה מדבר על מוקד לאומי, זה מוקד לאומי של מד"א?

עידית סילמן: או של המדינה?

רונן בשארי: המוקד הלאומי והאפליקציה - -

עידית סילמן: לא, יש פה בנאדם בשם יהודה פחימה שאומר אחרת, אין לו עניין לשקר, נכון?

רונן בשארי: אני אסביר לך בדיוק.

אורי מקלב: אבל למה הם מתלוננים עכשיו?

רונן בשארי: 2014 ו- 2019 – מאז אנחנו 2022

עידית סילמן: אז איך הוא ידע שיש מקרה פחימה?

רונן בשארי: אני לא יודע, אתה מחובר לאפליקציה של מד"א?

יהודה פחימה: כן, קיבלתי את זה.

רונן בשארי: אתה מחובר לאפליקציה הלאומית של הכוננים?

יהודה פחימה: בבלו ברד של איחוד הצלה.

רונן בשארי: אז איחוד הצלה הוא לא של מד"א, אז בוודאי שלא יאתרו, תקשיבו לי רגע, עוד הפעם, המתנדב הזה מחובר לאיחוד הצלה השם שלו אין לי מושג אם השם שלו הועבר - -

עידית סילמן: למה הוא לא מחובר למד"א?

עידית סילמן: למה הוא לא מחובר לאפליקציה של הקפצת כוננים?

עידית סילמן: יש לי שאלה, איחוד הצלה חיברו את כל הכוננים שלכם לזה?

יהודה גבאי: שנייה אחת, חברת הכנסת סילמן, אני מנסה לדבר, אני יושב פה בשקט.

עידית סילמן: בבקשה, בואו נשמע אותו זהר לפני כן.

יהודה גבאי: גילוי נאות, זהר הוא היה עובד שלי במשך - -

עידית סילמן: רגע, התפקיד שלך הוא?

יהודה גבאי: אני יהודה גבאי, נציג מד"א פה בכנסת.

עידית סילמן: נציג מד"א זה אומר לוביסט של מד"א בכנסת?

יהודה גבאי: אני לא לוביסט, אני נציג מד"א בכנסת.

עידית סילמן: מה זה נציג מד"א בכנסת?

עידית סילמן: בוא תסביר גילוי נאות לכולם.

יהודה גבאי: אז אני אסביר, נציג מד"א בכנסת הוא אחראי על שיתוף הפעולה בין הכנסת, לבין מגן דוד אדום.

עידית סילמן: מי משלם לך?

יהודה גבאי: מגן דוד, אני עובד מגן דוד אדום.

עידית סילמן: אוקי, אתה עובד מגן דוד אדום.

יהודה גבאי: עכשיו, לוביסט, לצורך העניין, לוביסט הוא חברה פרטית שמייצגת אינטרסים של מס' אנשים, לא, היא הציגה אותי בתור לוביסט.

עידית סילמן: יפה.

עידית סילמן: כן, אתה האחראי על הרגולציה של ארגון מד"א.

יהודה גבאי: בדיוק.

יהודה גבאי: גילוי נאות, זהר הוא היה עובד שלי במשך הרבה מאוד שנים, אני בתפקיד הקודם שלי הייתי מנהל מוקד המבצעים של מרחב לכיש ואני הייתי אחראי גם על הפעלה של כוננים, חבל שחברת הכנסת קטי שטרית לא כאן וצריך להבין שמגן דוד אדום עושה, עשה ויעשה כל החיים שלו למען הצלת חיי אדם של כל אזרחי מדינת ישראל, בלי לקחת איזשהו גאווה, או כבוד.

יהודה גבאי: הייתה וועדה של משרד הבריאות שקבעה מהם התנאים שאפשר לשגר את הכוננים, קבעו שכל מי שיכנס, אפיינו אפליקציה אחת שהיא לאומית וקבעו שכל מי שירצה לקחת את האפליקציה הזאת ולהיכנס תחתה ולהיות מבוקר, הוא יוכל לעשות כן והוא יהיה בתוך מאגר של כוננים וכוננים לשיגור, הרעיון הוא היה שכדי שיהיה מעקב ויכולת הבנה של מי האנשים שנשלחים לשם, הרי כולנו כאן הורים לילדים והיינו רוצים לדעת מי בא לטפל בנו, לא כל אחד שיש לו מכשיר קשר הוא יכול להיות חובש ואנחנו לא יודעים מה ההכשרה שלו ואז קבע משרד הבריאות, שמי שייכנס לאפליקציה הזאת, יכנס אחרי שעבר את כל ההכשרות, והם יודעים שהוא אין לו עבר פלילי, הוא מוכשר רפואית לתת עזרה ראשונה והוא מחובר, יתרה מכך - -

עידית סילמן: בוא נתמקד.

יהודה גבאי: אני עכשיו אסביר בקצרה, במוקד המבצעים של מגן דוד אדום יש יומן, שהוא יומן קריאות, ברגע שתורן המוקד מקבל את הקריאה, יש שלושה רמות של דחיפויות, לא דחוף, דחוף, ונט"ן, ברגע שתורן המוקד הגדיר את המקרה כדחוף, או נט"ן, בזה הסתיימה פעילותו בשיגור הכוננים, המערכת יודעת לקחת ולאפיין את החמישה כוננים הקרובים - -

עידית סילמן: אז רגע יש לי שאלה, אז אם ככה, אז למה אתם בעצם מתנגדים לחקיקה שלי?

עידית סילמן: הרי מה שהחקיקה שלי אומרת, זה בעצם מה שאתה אומר וזה בעצם החוזר מנכ"ל שמונח שאתם אומרים שאתם מיישמים אותו, אז מה הקושי?

עידית סילמן: איפה יושב הקושי שלכם?

יהודה גבאי: אני ישבתי עם עבדך הנאמן, יעקב, שאנחנו בקשר טוב על העניין הזה והסברתי לו לגבי הרגולציה אין לנו שום בעיה.

עידית סילמן: אז מה הבעיה?

יהודה גבאי: הרגולציה מתקיימת.

עידית סילמן: אז איפה הבעיה?

יהודה גבאי: אז אני אסביר, אני רק אחזור לעניין של החמישה כוננים.

עידית סילמן: לא, לא, שנייה, אם אין בעיה, אז למה אתם נלחמים בחוק?

עידית סילמן: למה החוק הזה הוא לא טוב לכם?

יהודה גבאי: כי החוק כפי שהוא מוגש, לפי סעיפיו, הוא לא עומד באינטרסים של מדינת ישראל.

עידית סילמן: איזה אינטרסים של מדינת ישראל?

עידית סילמן: אני עשיתי פגישת זום עם צוות שר הבריאות וכל הלשכה שם והאינטרסים זהים.

יהודה גבאי: לא, הם אמרו לך ש - -

עידית סילמן: לא, ישבו סעיף-סעיף על כל מה שהם רצו והכול בסדר גמור, אז למה מד"א כל כך מתנגדים?

עידית סילמן: בעצם, אם זה לוקח את חוזר המנכ"ל והופך אותו לחקיקה ואתם מסכימים על חוזר המנכ"ל והכול בסדר עם חוזר המנכ"ל ואתם גם אומרים שאתם גם מיישמים אותו, אז מה הבעיה שיהיה חוק כזה, שהוא חוזר המנכ"ל?

יהודה גבאי: העניין הוא שאת מנסה להכניס עוד דברים שהם בניגוד ל - -

עידית סילמן: לא, לא הכנסנו שום דבר נוסף.

יהודה גבאי: זה לא מה שהיה, אוקי, תני לי רק לסיים - -

עידית סילמן: אתם קראתם את החוק שלי?

יהודה גבאי: בוודאי, אני ישבתי אתו וגם עברנו סעיף-סעיף.

עידית סילמן: יפה, אז מעניין מה לא בסדר שם, שמשרד הבריאות דווקא על כל ענפו ואנשיו אמרו שזה בסדר.

יהודה גבאי: גברתי, תרשי לי לסיים את דברי, אני רק רוצה להסביר פה לחברי הכנסת איך עובדת האפליקציה.

יהודה גבאי: האפליקציה של מגן דוד אדום, של מוקד הכוננים הלאומי, מאגדת בו את כל הכוננים, לרבות איחוד הצלה, שהוגדרו על ידי משרד הבריאות שיכולים להיות שם, בסדר, המערכת משגרת את החמישה הכוננים הקרובים למקום האירוע וייתרה מכך, המוקדן הוא מגן דוד אדום לא יודע מה הזהות שלהם, זאת אומרת יכול להיווצר מצב היפותטי שכל החמישה הם איחוד הצלה.

משה מוסקוביץ: יהודה, זה לא נכון.

עידית סילמן: היפותטי.

משה מוסקוביץ: יהודה זה לא נכון.

עידית סילמן: לא רגע, בסדר, אני רק אומרת שעל פי כל החוזרי מנכ"ל ועל פי כל הוועדות, תדמור וביקורת מבקר המדינה, זה לא קורה, אני רק אומר ואספר לכם שאני רונן באופן אישי - - -

רונן בשארי: רגע, כבוד היושבת ראש, רגע, חבר הכנסת מקלב, שנייה, שנייה.

עידית סילמן: חבר הכנסת מקלב, אני רק אספר שאני לפני יותר מחודש, אחרי הוועדה שקיימנו, הגעתי למוקד של מד"א ובאמת סיירתי בו ואין חולק על זה שהמוקד של מד"א הוא מוקד גדול, הוא מוקד מקצועי, זה אנשים שעסוקים בהצלת חיים, אין ספק בכלל.

רונן בשארי: אז איפה הבעיה?

עידית סילמן: ואתה יודע, אמרו לי הנה בואי תראי, הלכה למעשה, דוגמה של הקפצת כוננים ואומר לי הסמנכ"ל שם בואי תראי, הנה הקפצנו עכשיו במעפילי האגוז, ברחובות, אירוע, עכשיו מה קרה, אני פשוט גרתי במעפילי האגוז ברחובות, זה הרח' שבו גרתי קודם לכן ואני מכירה את כל השכונה ככף ידי, הבית של ההורים שלי נמצא מטר משם, אין מה לעשות, שם גדלתי, זה הבתים, אז אני אומרת לו, 'נו בבקשה' והוא מראה לי את כל הכוננים שמוזנקים ואני רואה אחד לאחד, כונן, כונן, כונן, לא רואה את חגי מנדלוביץ', לא רואה את זה, כל האנשים שאני מכירה שהם איחוד והצלה, גרים ברחוב, גרים רחוב ליד, אני אומרת אוקי, אני אברר שנייה.

יהודה גבאי: גברתי, הוא מחובר לאפליקציה?

עידית סילמן: אז בוודאי הם מחוברים לאפליקציה בוודאי, אני אומרת אוקי, יאללה, אני אשלח לו, 'חגי, יש עכשיו אירוע ברח' מעפילי האגוז, האם קיבלתם באחוד הצלה', כל הכוננים שמחוברים לאיחוד הצלה, מחוז שפלה, מחוז דרום, הוא אומר לי, 'לא קיבלנו', אחרי חמש דקות, 'האם קיבלתם?

עידית סילמן: איחוד הצלה', עכשיו תבין, שני אופנועים באותו זה, אמבולנס של מוקד הצלה רח' ליד, אף אחד מאיחוד הצלה לא קיבל, עכשיו הלכה למעשה עידית צילמה לפני חודש וחצי, הגיעה לשם רח' מעפילי האגוז, אחרי שעה וחצי הוא גם אומר לי, עדיין וכל הקבוצה של כוננים שמחוברים לאפליקציה של איחוד הצלה, אין שום אירוע, שעתיים האחרונות לא קיבלנו שום דבר שקשור בכלל לרחובות, אז אני שואלת, אם חגי מנדלוביץ', שיש לו אמבולנס של איחוד הצלה, מטר מהמקום ולא קיבל קריאה ממעפילי האגוז, כי באמת גם ראיתי את השמות של הכוננים שנפתחו ואני גם יכולה להגיד לך, אתם יכולים לבדוק אחרי כמה זמן הגיע הכונן ושני אופנוענים של איחוד הצלה, אחד ברחוב ואחד צמוד, אז לזה התכוונתי וכולם עברו הכשרה פרמדיקים, מחוברים לכוננים, חלקם באמת לא מחוברים ומקבלים מאלה שמחוברים את הכול, כי אתה יודע לא חיברו עדיין את כולם, אני לא יודעת למה.

יהודה גבאי: וזה בסדר בעינייך?

יהודה גבאי: גברתי.

עידית סילמן: לא, זה שאתם לא מחברים את כולם עדיין?

יהודה גבאי: לא, זה שאנשים מקבלים מאנשים, זה בסדר בעינייך?

עידית סילמן: מה זאת אומרת, הם פרמדיקים כולם.

יהודה גבאי: מי, מי קבע?

עידית סילמן: מה זאת אומרת?

יהודה גבאי: מי קבע?

יהודה גבאי: את יודעת אם אותו אחד שהעביר ל - -

עידית סילמן: אוקי, זה היה אצלי בהופעה חיה, אנשים שמחוברים, חגי מנדולוביץ', פרמדיק, מחובר, חובש, הכול, לא מקבל את ה –

רונן בשארי: כבודה, אני יכול רגע להשלים את המשפט?

עידית סילמן: כן.

רונן בשארי: תודה.

רונן בשארי: קודם כל, הבחור שיושב פה, הוא בכלל לא כונן, הוא לא מסווג ככונן במערכות.

יהודה פחימה: תבדוק במד"א, תבדוק.

רונן בשארי: בדקתי, הוא לא מסומן.

משה מוסקוביץ: זה שאתה לא מכיר בו ככונן, זה לא אומר שהוא כונן.

עידית סילמן: שנייה, חבר'ה, למה אתה לא יושב סביב השולחן?

רונן בשארי: סליחה שנייה, קודם כל מי שמחובר, או לא מחובר, זה השמות שעוברים למשרד הבריאות כרגולטור, כניטרלי ובודק את ההכשרות ואת הכול, במקרה הספציפי הזה הוא בעצמו מוכיח שהוא קיבל את זה מאיחוד הצלה ולא ממד"א, אז קודם כל צריך לבחון למה אין לו את האפליקציה של מד"א.

משה מוסקוביץ: כי אתה לא מחבר אנשים.

עידית סילמן: תיכף אנחנו נראה אם אתם מחברים אנשים ואיזה - -

רונן בשארי: אני מודיע לך, כל השמות - -

עידית סילמן: אם יש התנהלות לא טובה, גם בזה נטפל.

רונן בשארי: כל השמות שהועברו ואני אמרתי - -

עידית סילמן: זה בדיוק החוק שלי לטפל בהכול, לחבר את כולם, מה אני רוצה, מה הבאתי, אז אתם צריכים להיות הראשונים שיגידו אמן עליו, הראשונים.

רונן בשארי: אני רוצה רק להשלים את הדברים של חבר הכנסת מקלב.

רונן בשארי: עבור וועדת תדמור, עבור ביקורת המדינה, דרך אגב, היא לא עשתה על מד"א, היא עשתה על משרד הבריאות שאנחנו חלק מהנושא של הכוננים, באה המדינה וקבעה משרד הבריאות כרגולטור, כמוביל הדבר הזה, שבמוקד מד"א יופעל מוקד כוננים לאומי, מכל הארגונים, מכל המתנדבים, בהתאם להכשרה ולבדיקות, אז כל מתנדבי מד"א אוטומטית נכנסים, כל מתנדבים אחרים מועברים השמות שלהם למשרד הבריאות, כי חשבו שאנחנו לא נרצה להכניס, כן להכניס, הפריטו את זה ממד"א, כל המתנדבים שהם לא ממגן דוד אדום, בסדר, או שכל הארגונים שלא פועלים תחת מגן דוד אדום - -

אורי מקלב: מי בדק אותם משרד הבריאות?

רונן בשארי: בדיוק, הם מעבירים את השמות למשרד הבריאות, משרד הבריאות בודק הכשרה, יש מדור מיוחד ב - -

עידית סילמן: לא, אתה יודע, משרד הבריאות ישב פה פעם קודמת ואמר שבאמת הדברים לא היו מיושמים והם לא מצליחים, הם לא היו בקשר עם איחוד הצלה כבר כמעט שנה, עשו איתם זום ואיזה משהו בקורונה, הם אמרו יש פה פרוטוקול של כל הדיון.

רונן בשארי: בסדר, קם בזמנו שר הבריאות היה חבר הכנסת ליצמן, תפס את שני ראשי הארגונים, בסדר, החתים אותם על הסכם, מוקד כוננים לאומי.

משה מוסקוביץ: אבל אתה סתם משקר פה בוועדה רונן, תפסיק לשקר כל הזמן, די זה לא מכובד, הייתי איתך, אם אני משקר תתבע אותי.

רונן בשארי: מושיקו.

משה מוסקוביץ: אם אני משקר תתבע אותי, מה אתה רוצה?

רונן בשארי: מושיקו -

משה מוסקוביץ: אתה משקר פה בוועדה.

רונן בשארי: מושיקו חבל אנשים מסתכלים ב - -

משה מוסקוביץ: אני בעד, אני בעד, תתבע אותי, אם אני משקר, אני אומר שמד"א מדיר מידע וגורם לאנשים למות כל יום, תתבע אותי אם אני - - -

רונן בשארי: אני יכול להשלים?

רונן בשארי: סיימת?

משה מוסקוביץ: לא סיימתי.

רונן בשארי: אז תחכה לזמנך ותגיד מה שאתה רוצה.

משה מוסקוביץ: שקרן, שקרן.

רונן בשארי: זה לא מוסיף לך כבוד ובטח לא - -

עידית סילמן: רונן, אתה רוצה לסיים, כי אנחנו רוצים להתקדם.

רונן בשארי: אני רוצה לסיים רק - -

עידית סילמן: בבקשה.

רונן בשארי: אם הוא מתפרץ, אז זה לא עושה את הדברים נכונים.

עידית סילמן: בסדר.

רונן בשארי: קבע, אני אומר לך את זה בוודאות, חבר הכנסת מקלב, שהם מעבירים את השמות, משרד הבריאות בודק אותם, בהתאם לתנאים וההכשרות וכל מה שנקבע על ידי הרגולטור, לא על ידי מגן דוד אדום.

עידית סילמן: אז איך יכול להיות שהשם שהרגולטור קבע והוא מחובר לכוננים שלך לא קיבל?

רונן בשארי: עידית, הנה אני אומר - -

עידית סילמן: אז איך הם לא קיבלו מעפילי האגוז?

עידית סילמן: - -

רונן בשארי: כל אירוע - -

עידית סילמן: ביררתי כל איחוד הצלה, אף אחד שם לא קיבל את האירוע הזה של מעפילי האגוז, שהייתי אצלכם

רונן בשארי: כל אירוע שתביאו ייבדק בשקיפות.

עידית סילמן: מה זה ייבדק, אבל זה מה שאני רוצה שזה יהיה מראש מסודר, למה שאני צריכה שתבדקו בשקיפות?

רונן בשארי: הוא מסודר זה - -

עידית סילמן: אני הייתי אצלכם ב -LIVE היראתם לי מקרה, ב- LIVE.

רונן בשארי: אבל עוד הפעם, כל אחד ש - -

עידית סילמן: לא, אחי, אני לא אומרת לך סתם.

רונן בשארי: כל אחד שמחובר לאפליקציה, הוא גם קובע את זמינות שלו, יכול להיות שאותם מתנדבים - -

עידית סילמן: נו?

רונן בשארי: אותם מתנדבים במערכת.

עידית סילמן: מחובר, מחובר, במקום, שואלת אותו.

רונן בשארי: זה שהוא מחובר זה עדיין לא אומר צריך לבחור - -

עידית סילמן: אז איך זה קובע?

אורי מקלב: כמה חיברו בשנה האחרונה?

משה מוסקוביץ: כלום, חברת הכנסת - -

עידית סילמן: רונן בבקשה.

אורי מקלב: כמה אנשים שלא ממד"א שהתחברו בשנה האחרונה?

רונן בשארי: אין לי את הנתונים, אבל אפשר לברר את זה.

זהר אלי: קוראים לי זהר, אני מנהל אגף מוקדים של איחוד הצלה.

זהר אלי: למען הגילוי הנאות, עד 2018 ניהלתי את המוקד של מד"א של הכוננים, המוקד שהוא מספר עליו.

עידית סילמן: עד 2018?

זהר אלי: נכון, ב-2016 זכיתי במכרז במגן דוד וניהלתי את המוקד כוננים הלאומי של מד"א.

עידית סילמן: אתה ניהלת את מוקד הכוננים הלאומי של מד"א?

זהר אלי: התשובה היא כן.

זהר אלי: בשנת 2018 עברתי לאיחוד הצלה.

רונן בשארי: שהוא היה קטן - -

זהר אלי: למה אתה מפריע לי?

עידית סילמן: מה זה כשהוא היה קטן?

עידית סילמן: רונן, למה את המקטין אנשים?

עידית סילמן: הוא ניהל אצלך.

זהר אלי: אני עבדתי במד"א - -

רונן בשארי: אני לגופו של נושא - -

זהר אלי: לא, לא, לא, הוא היה מפותח מאוד ואני הייתי חלק מהאפליקציה ואת הסיפורים שהוא מספר לך, בסדר, הוא יכול לספר פה לכולם, אבל לא לי ואני ניהלתי את המוקד הזה עד 2018.

רונן בשארי: בושה וחרפה.

זהר אלי: ואני יכול להגיד לך שחצי מהכוננים היום באיחוד הצלה לא מחוברים לאפליקציה, בושה וחרפה רונן, משרד הבריאות מעביר להם ואנחנו מתחננים למידע, המוקד שלי מקבל, מתקשר למוקד הכוננים מד"א ובוכה, מה הכניסה, מה הקומה, מה הדירה, אנשים רצים במדרגות ודופקים בדלת, כדי למצוא את הבנאדם, בושה וחרפה, רונן, תשב פה ותגיד את האמת.

עידית סילמן: איך אמרת קוראים לך?

זהר אלי: זהר.

עידית סילמן: זהר אתה יודע שמאז הוועדה הקודמת שעשינו - -

זהר אלי: עידית, שרונן יספר גילוי נאות - -

עידית סילמן: אני מקבלת כל יום עשרות פניות, ברמה הזיה, גם אם שרפה פרצה בקריית עקרון לידנו, שכבאים הגיעו לעשות החייאה, כי לא היה ויש לי אנשים שם בקריית עקרון, כן.

אורי מקלב: אני מציע, שתביאי את הרשימה.

עידית סילמן: נו, חבר הכנסת מקלב, תעזור לי פה, תעזור לי.

אורי מקלב: את עומדת בראש הוועדה של הכנסת, תיקחי את הרשימה, אותה רשימה של אנשים שאומרים שלא מחוברים להעביר את זה למשרד הבריאות, את מבקשת כוועדה תוך עשרה ימים, 14 יום, תשובות, מה קורה עם האנשים האלה, האם הם מחוברים.

זהר אלי: מאז הוועדה האחרונה לא חיברו בנאדם אחד.

עידית סילמן: אני יודעת - -

זהר אלי: מספיק עם הסיפורים.

עידית סילמן: רגע, מאז הוועדה האחרונה שהיינו כאן, היה לכם זום, היה לכם מפגש עם חברוני?

זהר אלי: מעל ל-3,000 כוננים שלנו לא מחוברים.

עידית סילמן: כמה?

זהר אלי: מתחננים מעל 3,000 כוננים לא מחוברים.

עידית סילמן: תביאו לי את הרשימה, אני רוצה את הרשימה עם חבר הכנסת מקלב, אני וחבר הכנסת מקלב מעוניינים ברשימה ואנחנו נשב עם חברוני.

זהר אלי: מד"א מערכות מידע לא מחבר אותם, תפסיק עם הסיפורים האלה רונן, אתה מספר, חברת הכנסת עידית, אני אספר לך משהו - -

רונן בשארי: עם כל הכבוד - -

זהר אלי: שאני עוד הייתי במד"א ואבא של רונן זכרונו לברכה, איבד את ההכרה והיה בהחייאה, תספר לה מי הגיע ראשון, רונן, איחוד הצלה הגיע אליו ראשון, בושה וחרפה איך שאתה מתנהג אפילו אם זה יעלה לך במשרה שב פה ותגיד את אמת - -

עידית סילמן: אוקי, דקה, דקה - -

רונן בשארי: זהר אנחנו לא בשוק - -

עידית סילמן: זוהר, שנייה זהר, דקה אנחנו ניתן לכולם לדבר.

זהר אלי: שאתם ממדרים כוננים מאחוד הצלה, על מה, כדי שלא נגיע ראשונים, שלא יגיע צוות של איחוד הצלה לפני.

רונן בשארי: עם כל הכבוד לך, אני בוועדה הראשונה אמרתי בגילוי נאות - -

עידית סילמן: נכון.

זהר אלי: עידית הם מערערים לנו את החיים, לא פעם ולא פעמיים.

עידית סילמן: שנייה, אני מבקשת תרבות דיון זהר, אני מבקשת תרבות דיון.

רונן בשארי: זה פשוט לא יכול להיות - -

זהר אלי: בושה וחרפה - -

רונן בשארי: אני בוועדה הראשונה כבוד היושב ראש - -

עידית סילמן: ציינת שמי שהגיע זה איחוד והצלה הגיע לאבא שלך.

רונן בשארי: ציינתי שזה רק מוכיח כמה - -

עידית סילמן: חשוב שיתוף הפעולה.

רונן בשארי: לא שיתוף הפעולה, כמה המערכת - -

זהר אלי: זה לא שקוף, זה לא שקוף.

עידית סילמן: אז דקה רונן, רגע זהר ורונן.

זהר אלי: הם לא נותנים לנו את המידע, בושה וחרפה שהוא יושב פה.

עידית סילמן: רגע, זהר ורונן, שנייה.

רונן בשארי: זהר, אתה בכנסת ישראל ולא בוועדת בחירות ולא בצעקות, אז תוריד את הפרופיל ודבר לעניין.

עידית סילמן: אני רוצה להגיד לכם בלי קשר, באמת, אני רוצה לתת רגע את הרשות הדיבור לחברת הכנסת, אבל אני בלי קשר רוצה להגיד לכם, שאני בא לי לבכות ממה שקורה פה, באמת, אני אגיד לכם למה, לא יכול להיות שבסוף ארגוני ההצלה שיש בהם אנשים.

רונן בשארי: ארגון, נו מה לעשות.

זהר אלי: אין עוד ארגונים.

רונן בשארי: ארגון, היחידי שצועק זה ארגון אחד, לא, עם כל הכבוד.

עידית סילמן: רונן, אתה מגזים, אתה יודע מה, רונן, עזבו, לא יכול להיות - -

זהר אלי: מה אתה מספר לה סיפורים סתם, איזה 20 ארגונים, יש מד"א ואיחוד הצלה, די רונן.

עידית סילמן: די זוהר, די, זהר מספיק.

רונן בשארי: איזה ארגון אתה?

רונן בשארי: עמותה, עמותה פרטית רשומה, באמת, איזה ארגון, תפסיקו להגיד משהו שהוא לא קיים.

משה מוסקוביץ: אתה משקר, רונן, אתה משקר.

עידית סילמן: לא יתכן שאנשים טובים, אתם יודעים מה, עזבו אותכם, עזבו ארגונים, רונן, עזוב ארגונים, לא יתכן שאנשים טובים, אנשים שעסוקים בלהציל חיים, יושבים פה בסוף בוועדה בכנסת ישראל ומדברים ככה אחד לשני, זה לא מכבד אף צד ואף אחד, אנשים בחוץ שזקוקים לאוויר ולנשימה, זה לא מעניין אותם הריבים האלה לא מעניינים אותם, הם לא רוצים לראות את זה, הם לא רוצים את הוויכוחים האלה, תסתדרו, אף אחד לא רוצה.

רונן בשארי: גברתי, מעפילי אגוז זה האירוע שאת היית נוכחת בו, שאת רצית, יש לי תשובה בשבילך.

עידית סילמן: רגע, אני רוצה רגע דקה לשמוע את חברת הכנסת טטיאנה מזרסקי.

קריאה: זה ארגון של 100 מיליון, אבל רונן, זה 100 מיליון שקל.

עידית סילמן: לא משנה, עצם העובדה שאנשים מרגישים ככה, ברמת התחושה האישית שהם עסוקים בהתנדבות והצלת חיים, אף אחד לא צריך להרגיש ככה, לא אנשים שלכם ולא אנשים שלהם, אף אחד לא, אף אחד לא, אני זה לא מעניין אותי, אני האזרח הקטן בבית, לא מעניין אותי מי יגיע.

רונן בשארי: עידית, באמת, הזכרת פה את מעפילי אגוז, כרגע בדקו, שימו לב לעובדות, לעובדות, בסדר ותיראי כמה - -

עידית סילמן: אז בכל הקבוצה של הכוננים.

רונן בשארי: אפשר בקלות להרוס דברים.

רונן בשארי: אט"ן ברחוב אחרי שלוש דקות מקבלת הקריאה, אט"ן ברחובות, אחרי חמש דקות ו-12 כוננים הוקפצו לאירוע, 12 כוננים על ידי מערכת, עכשיו תשימו לב - -

משה מוסקוביץ: אמרתם שהמערכת מזהה חמש, אז הקפיצו 12.

רונן בשארי: אני מדבר על המענה שניתן, 12 כוננים.

עידית סילמן: אז יש לי שאלה, איך כל החבר'ה שהחבר שלי האישי שלי, ברחובות, שאחראי עליהם על כל האפליקציה של הכוננים של איחוד הצלה, איך אף אחד שם לא קיבל את האירוע הזה?

רונן בשארי: אין לי מושג.

עידית סילמן: אז בואו, תוציאו לי את השמות, בואו נעבור אחד אחד.

עידית סילמן: חבר הכנסת טטיאנה מזרסקי, בואו אף אחד שם לא קיבל, חברת הכנסת.

טטיאנה (טניה) מזרסקי: תקשיבו, זה כבר הדיון השני שאנחנו מנהלים בנושא וזה לא המקום לשיפוט, אף אחד לא אשם, יש בעיה עם הרגולציה וחבל שנציג של משרד הבריאות, יכול להיות שהוא בזום, אני רוצה לשמוע את הנציג של משרד הבריאות.

טטיאנה (טניה) מזרסקי: אני אחזור על דברים בדיוק מה שאמרתי גם בדיון הקודם, צריך להיות מוקד מאוחד שמנוהל על ידי משרד הבריאות, יכול להיות שיש צורך להקים רשות לפעילות בחירום שיכול לאחד גם את מוקדי החירום וגם מד"א וגם איחוד הצלה ולנהל והאפליקציה צריכה להיות אחידה עם גישה אחידה גם לכל הארגונים וכוחות ההצלה במדינה.

רונן בשארי: גברתי, אבל משרד הבריאות הוא הרגולטור, הוא קובע את התנאים.

עידית סילמן: משרד הבריאות היה כאן ואמר שזה לא עובד, בואו, יש לנו פרוטוקולים מדיון קודם.

רונן בשארי: הוא אמר שזה מתקיים.

עידית סילמן: הוא אמר שזה לא מתקיים, יש לנו פרוטוקולים מדיון קודם, אל תפריעו, מספיק, תסתדרו כולם רגע, תנו לחברת הכנסת לדבר, זה לא נעים.

טטיאנה (טניה) מזרסקי: אפליקציה שכל אזרח ישראל יכול להתחבר עליה, אבל עם הרשאות שונות, מי שיכול לראות מי מתקרב אליו, או מתנדב של איחוד הצלה, או פרמדיק ממד"א, זה צריך להיות פיתוח של מערכות מידע בפיקוח ובקרה של משרד הבריאות, צריך לפתח את זה.

רונן בשארי: זה קיים, זה קיים.

עידית סילמן: אני מבקשת.

משה מוסקוביץ: זה לא קיים.

רונן בשארי: זה קיים.

משה מוסקוביץ: זה לא קיים.

טטיאנה (טניה) מזרסקי: לא זה לא קיים, כי אין - -

רונן בשארי: זה קיים.

משה מוסקוביץ: אם זה היה קיים אל היינו פה היום.

עידית סילמן: בסדר, את יודעת מה, טטיאנה אפשר להגיש וועדת חקירה פרלמנטרית פה שתבחן את זה.

משה מוסקוביץ: זה בדיוק מה שצריך לעשות.

עידית סילמן: נבחן את זה והיא תכריע, למה, תהיה לנו פה וועדת חקירה.

טטיאנה (טניה) מזרסקי: עידית, רגע, אני אמרתי שכל אזרח ישראל צריך להיות מחובר לאפליקציה הזו, לפתוח אות קריאה בדרך מקוצרת, או ואחר כך עם אפשרות להשלים את הפרטים הרפואיים כדי להנגיש ולבחור איזו ניידת צריכה להגיע, או נט"ן, או אמבולנס רגיל, או מספיק שיגיע פרמדיק לבד ויגיש עזרה ראשונה.

טטיאנה (טניה) מזרסקי: תקשיבו, עידית, גברתי יושבת הראש, חבל שאני לא מופיעה ולא שותפה - -

עידית סילמן: תחתמי.

טטיאנה (טניה) מזרסקי: לא הציעו לי וחבל, אני רוצה להצטרף, אני רוצה להיות שותפה גם בעריכה לא סתם להצטרף בצורה עיוורת.

עידית סילמן: אין בעיה, אנחנו נבדוק איך אפשר לעשות את זה עם הלשכה המשפטית.

טטיאנה (טניה) מזרסקי: אני מגיעה מהתחום, חבל שאני לא - -

עידית סילמן: אני בודקת איך אפשר לבדוק את זה עם הלשכה המשפטית.

טטיאנה (טניה) מזרסקי: אני רוצה לשמוע עכשיו, אני מתנצלת שאני צריכה לצאת לדיון אחר בוועדה אחרת, אבל אני רוצה לשמוע התייחסות של משרד הבריאות.

עידית סילמן: לא מבינה, כל 120 חברי הכנסת בעד, כל הציבור בעד, מד"א מסכימים על זה שיהיה קריאה לכולם, איחוד הצלה מסכימים שתהיה קריאה לכולם, משרד הבריאות, אין לי מושג איפה זה נופל ולמה החקיקה הזאת לא עולה כבר למליאה ולא מתקדמת בשנייה אחת ואנחנו אמרנו זה יתקדם מהר, דנה שנמצאת איתנו בזום, אני רוצה שנייה לפני כן להעלות את דנה, אני רוצה לחסות, בגלל חסיון שמו של דובר, אני רוצה להקריא את הדבר הבא: "אני קובעת, כי לפי סעיף 120 לתקנון, ימחקו מהפרוטוקול מפורסם לציבור פרטים מזהים של דוברים, או חלקים מסוימים מתוך הדברים שנאמרו, ככול שהדבר נדרש לבקשת מי שהשתתף בישיבה, אם העמדת הפרוטוקול לעיון הציבור עשויה לגרום לו נזק, או לזולתו", אז דנה עולה בעילום שם, כן דנה, מה את יכולה להוסיף לנו?

דנה: אני עובדת של מד"א, אני עובדת במד"א כבר הרבה זמן, אני מכירה את המערכת טוב.

עידית סילמן: את עובדת היום במד"א?

דנה: כן.

עידית סילמן: אוקי, אז זה אפשרי?

עידית סילמן: אוקי.

עידית סילמן: כן, בבקשה.

דנה: רונן אמר שהמערכת בעצם כשאני מקבלת קריאה של 101 לאחר מכן מוזנקים אוטומטית הכוננים, הוא צודק, אבל מוזנקים רק הכוננים של מד"א, בעצם מה שקורה זה שהכוננים של איחוד מקבלים את זה דרך האפליקציה של משרד הבריאות שבזמנו ביקשו שמד"א תקים, אבל מד"א מנהלת את זה, כלומר, הם מחליטים מי יגיע ומי לא, כל העובדים לשעבר של מד"א לא נמצאים באפליקציה, כי זה לא טוב לאינטרסים של מד"א וזה לא נכון לאינטרסים של מד"א, אז מד"א לא מכניסים אותם לאפליקציה.

רונן בשארי: זה לא נכון, גברתי.

משה מוסקוביץ: זה נכון מאוד.

עידית סילמן: רגע, יושבת פה עובדת שלכם - -

משה מוסקוביץ: למה אתה מפריע לה אבל?

רונן בשארי: אם היא הייתה מספיק גיבורה - -

עידית סילמן: אנחנו בדקנו את הפרטים המזהים - -

רונן בשארי: גברתי, אפשר לעלות, באמת, לא יש - - -

עידית סילמן: רגע, אני רק אומר שהפרטים המזהים של אותה דוברת כדי לייצר מצב שלא יכולים להעלות סתם אנשים, אז אותה דוברת תצטרך להזדהות בפנינו, לקבל את האישור שלנו ושל חברי הכנסת, היא תוכל גם להגיע, להעיד בפני חברי הכנסת, כדי שאנחנו נוודה שמה שהיא אומרת הוא אכן נכון, זאת אומרת אין מציאות כזאתי שמישהו עולה ומספר סתם סיפורים והוא לא קיים, בסדר?

ולדימיר בליאק: ושהיא אכן עובדת מד"א.

עידית סילמן: כן ושהיא אכן עובדת מד"א.

רונן בשארי: אני אעשה לא את זה יותר פשוט, כבוד היושב ראש, תראי, אפשר להעלות פה שקרים - -

עידית סילמן: לא, לא, אנחנו מעלים רק מי שאנחנו יודעים, יש פה ייעוץ משפטי.

רונן בשארי: אני בסוף מייצג ארגון שעושה לטובת עם ישראל ואת יודעת, יש פה צופים בוועדה הזאת ואני כבר אמרתי את זה בפעם הראשונה ואני אומר את זה בפעם השנייה, זה נראה כאילו אין במדינת ישראל הצלה וכל אחד רב על איזה כבוד מטופש, אני אומר לך, יושבים פה שני אנשים שקרנים, שכבר בית משפט קבע.

עידית סילמן: לא, בואו לא נדבר ככה.

רונן בשארי: סליחה, בית משפט קבע, עכשיו למה אני אומר את זה - -

משה מוסקוביץ: לא, לא, לא, זה שקר וכזב, חתיכת שקרן - -

רונן בשארי: כי האפליקציה והיציאה של הכוננים - -

משה מוסקוביץ: רונן אתה יושב פה ומשקר לה, אין לך גם קשר לאפליקציה - -

רונן בשארי: גם מבקר המדינה ישב במוקד מד"א - -

משה מוסקוביץ: אתה פשוט שקרן ואם אני שקרן תתבע אותי, בושה וחרפה.

רונן בשארי: ישב לילות כימים - -

עידית סילמן: יש דוח מבקר - -

רונן בשארי: ומשרד הבריאות ישב ובחנו את הכול, הטענות האלה זה טענות סרק שנבחנו, על ידי מוסדות המדינה, לא על ידי מגן דוד אדום ונמצא שכל מה שנאמר פה לא נכון, לא נכון, אני אומר את זה בלשון המעטה.

עידית סילמן: רגע, רונן, אני מתנצלת, כי גם אני שהייתי בארגון שלכם ביחד עם חברוני, הוא אמר דברים אחרים וגם כשהוא ישב כאן - -

רונן בשארי: לא נכון, חברוני, לא שאני מדבר בשם משרד הבריאות, משרד הבריאות ישב ואמר בגלל הקורונה ובגלל עומס העבודה.

עידית סילמן: אפשר להעלות רגע, חבר הכנסת ולדימיר בליאק, בבקשה.

ולדימיר בליאק: לא, אבל אני, לצערי לא יוצא לי הרבה להגיע לוועדה שלך והיא וועדה חשובה, אבל הבוקר יש לי חלון, אז החלטתי להגיע ואני קצת מופתע מרמת השיח בין שני הארגונים.

עידית סילמן: כולנו מופתעים.

ולדימיר בליאק: אני חושב שזה לא ראוי ולא במקום, חבר'ה, בסופו של דבר אתם עושים עבודת קודש, הצלת חיים, אז קצת תשמרו על הכבוד של שני הארגונים, לא יודע, ככה אני חושב לפחות, תודה.

עידית סילמן: תודה, חבר הכנסת בליאק.

יהודה גבאי: גברתי, אני יכול להוסיף מילה אחרונה?

עידית סילמן: כן.

יהודה גבאי: אני רוצה להתייחס לדבר שאמר פה מושיקו, 'מגן דוד אדום לא מזיז מטוש, אם הוא לא מקבל שקל', רק להזכיר למדינת ישראל, שנכנסה למצב הקורונה שלפני שנתיים, שעדיין לא הייתה קורונה במדינת ישראל ומדינת ישראל לא ידעה איך להיערך לסיפור הזה, מגן דוד אדום נערך מכספו, בעצמו, קנה את כל הציוד מבלי לקבל שום טובה, שום הבטחה מהמדינה ויצא לדרך ואחר כך עד היום אנחנו רואים את התוצאות של מגן דוד אדום, זה אחד.

עידית סילמן: נכון, אני רק אוסיף למה שאתה אומר, שאתה צודק ומד"א מאוד מוערכת על זה וזו גאווה שיש לנו ארגון כזה במדינת ישראל ואני רק אוסיף שלעניין הזה גם - -

יהודה גבאי: ואנחנו שומרים עליו מכל משמר, יחד עם איחוד והצלה שגם מתחתנו אין לנו שום בעיה.

עידית סילמן: ולעניין הזה יושב לפני מספר מכתבים שנשלחו לארגון על ידי איחוד הצלה, שהם אומרים שהם מוכנים לעזור, להתנדב אצלכם, לסייע בקורונה, מה שרק תגידו וההצעה - -

יהודה גבאי: גברתי, חצי מהמתנדבים של איחוד הצלה הם מתנדבים כפולים, הם מתנדבים במד"א.

משה מוסקוביץ: נו, די.

עידית סילמן: הצעה למשרד הבריאות, הצעה לארגון מד"א, לסייע בתקופת הקורונה שלא נענתה, כתוב לנו כאן את כל הפניות, יש לנו כאן את כל המכתבים, אני מציעה בשבילכם, כשאומרים שיש חוסר בכוח אדם, יש שם עוד הרבה מתנדבים, כוננים שאתם יכולים להיעזר בהם, כוח אדם רציני, איכותי

יהודה גבאי: אני אשמח לשבת עם גברתי באופן מפורט ולקבל כל הערה שלך.

עידית סילמן: בשמחה.

יהודה גבאי: עכשיו אני רוצה לסיים במילה אחרונה ובזה נגמר הסיפור, אני גם בהכשרתי גם פרמדיק ויצא לי לעשות לא מעט החייאות ואני רוצה לפנות פה לבחור יהודה, אתה יודע למי ניתנו הנבואות ומי הוא נותן חיים לבני אדם לבוא ולהגיד פה בוועדה, שאם אתה היית מגיע ראשון המצב של החולה לא היה כפי שהיה, זה אף אחד לא יכול להבטיח, יהיה הרופא הבכיר ביותר שלא יודע לנבא תוצאות.

עידית סילמן: גם אתה לא יודע לנבא.

יהודה גבאי: בוודאי שלא, זה אני מתיימר להגיד את זה, אבל לבוא לפה לוועדה ולדבר בקול חלוש ו - -

עידית סילמן: הוא אומר את זה מדם ליבו, לא בקול חלוש.

משה מוסקוביץ: הוא מתנדב, הוא לא מקבל כסף, מה אתה רוצה מהבנאדם?

יהודה גבאי: אני מבין את מה שהוא אומר, אבל לבוא ולהגיד דברים שהם - -

עידית סילמן: חבר'ה מד"א הם ארגון מדהים - -

יהודה גבאי: אבל הוא לא היה מחובר לאפליקציה, איך הוא יכול לקבל מהאפליקציה?

עידית סילמן: הכול שאלה של מוקד הקפצת כוננים, אני לא מצליחה להבין אותכם, אמיתי, לא מבינה מה לא בסדר בחקיקה כזאת ואם הכול איתה בסדר ואתם מסכימים על חוזר מנכ"ל - -

יהודה גבאי: אבל אני ישבתי עם היועץ שלך וסגרנו על הכול, אתם פשוט לא עמדתם בסיכומים.

עידית סילמן: בוודאי לכן אני גם אומרת שעם הכול היועץ שלי הלך ואני ביחד עם היועץ שלי, יעקב שנמצא פה, ישבנו עם נציגי משרד הבריאות, הסכמנו על הכול ולמרות הכול אני מבינה למה זה לא עולה, אם הסכמתם על הכול, אז למה זה לא עולה?

עידית סילמן: למה זה לא מתקדם?

יהודה גבאי: אני אשמח לשבת איתך.

עידית סילמן: הכול מוסכם ואם אתם מסכימים על הכול מד"א, אז למה מד"א כל כך מתנגדים?

יהודה גבאי: כי ישנם סעיפים.

עידית סילמן: איזה סעיפים?

עידית סילמן: בואו נפרט אותם.

יהודה גבאי: אז בואי תפתחי, אני ישבתי עם יעקב.

עידית סילמן: בבקשה תפתח, אני לא יודעת מה ישבתם עם יעקב, יש חקיקה שכתובה על השולחן, בוא תכתוב לנו, תעלה לנו, תדגישו בבקשה ואנחנו נעבור את הסעיפים, דקה אני רוצה רגע, מד"א ארגון נהדר ואתם יכולים להתפשר בנושא של המוקד כדי שתאפשרו לכל מי שמעוניין להציל חיים, להציל חיים.

עידית סילמן: ויקי תפארת נמצאת איתנו בזום?

יהודה גבאי: לא סיימתי, אני רק רוצה לסיים ובזה באמת אני מסיים.

עידית סילמן: כן.

יהודה גבאי: אני לפני תפקיד הזה הייתי אחראי מוקד המבצעים והייתי משגר כוננים, לא אחת, עוד במיוחד באזור ז' באשדוד, שזה אזור של אנשים חרדים, שהיו מצלצלים למד"א והיו מבקשים בבקשה לא לשגר כוננים, 'כי לא נעים לנו שמגיעים לפה שלושה, ארבעה, חמישה אנשים, שאשתי נמצאת במצב של דימום וגינלי', זה אחד, דבר שני, העניין הזה של שיגור של ההודעות של הכוננים, כל מי שמחובר לאפליקציה יוצא, בדקנו את העניין, הבחור הזה לא היה מחובר ולכן הוא לא קיבל את ה - -

עידית סילמן: אז לא הבנתי, אז מה הבעיה בחקיקה שלי, יכול להיות שהיא תהיה מיותרת - -

יהודה גבאי: אין שום בעיה בחקיקה שלך.

עידית סילמן: נו, אז מה הבעיה?

יהודה גבאי: החקיקה שלך מדברת על מצב שהוא קיים, היום הרגולטור הוא משרד הבריאות, היום מי שקובע מי נכנס - -

עידית סילמן: מצוין, נכון, זה לוקח את חוזר מנכ"ל והופך אותו כחוק, אז לא הבנתי מה הבעיה בחקיקה.

יהודה גבאי: לסעיף הזה את צירפת עוד סעיפים אחרים.

עידית סילמן: לא, לא צירפנו שום סעיפים, אתה יכול לעבור על החקיקה, בואו, תעברו בבקשה, תסתכלו מה לא בסדר, לא להגיד סתם.

עידית סילמן: ויק בבקשה, ויקי בזום.

ויקטוריה תפארת: שלום, בוקר טוב לכולם.

עידית סילמן: בוקר טוב, חבל שלא יהיה לכם תשובות ולא להגיע מוכנים.

יהודה גבאי: עניתי לך, אני עדיין חושב שמה שאני אומר זה - -

עידית סילמן: אני לא יודעת מה אתה אומר, כי אנחנו לא הצלחנו להבין מה לא בסדר בחקיקה, אם היא לוקחת את החוזר מנכ"ל ומיישמת אותו כחוק, כן ויקי.

ויקטוריה תפארת: אני קודם כל רוצה להגיד תודה על הזכות להשמיע את הקול שלי כמתנדבת מהשטח ובאמת לדבר מדם ליבי.

ויקטוריה תפארת: אני אמא לארבעה ילדים, אני מתנדבת בסך הכול, כי אני רוצה להציל חיים, אני ישנה עם מכשיר קשר ליד האוזן, אני ישנה עם הטלפון שלי ליד האוזן, אני קופצת לכל קריאה שיוצאת עם פיג'מה וכפכפים, כולם מכירים את כל סוגי הפיג'מות שיש לי.

ויקטוריה תפארת: אני רק רוצה להציל חיים.

ויקטוריה תפארת: ביום חמישי האחרון, קיבוץ לידי, אני גרה בכפר יובל, אגב, זה 300 מטר מגבול לבנון, כשהבית חולים הכי קרוב אצלנו בצפון הוא 40 דקות נסיעה, שזה בצפת, יוצאת קריאה, אני דקה מהקיבוץ השכן, אני בכניסה לקיבוץ, עושה וועידה עם המוקד שלנו במוקד הכוננים, לוקחים ממני את הפרטים, את מספר הטלפון שלי, חוזרים עליו פעמיים, את מס' תעודת זהות שלי לזיהוי פעמיים ואני במקום, אני עדיין לא מקבלת את הקריאה ואז מתנתקת השיחה ואני במקום ואין אמבולנס, אני בקיבוץ, תנו לי מידע, תגידו לי לאן לנסוע, אז הפעם היה מדובר על חבלה קלה, אבל זה רק מקרה אחד.

ויקטוריה תפארת: כשאני יוצאת ב- 2:30 בלילה מהמיטה שלי, בכפר יובל עם פיג'מה, כדי להגיע לקריית שמונה, לבצע החייאה, אני באה לעזור להושיט שתי ידיים לצוותים של מד"א גם, נמצאת פרמדיקית, נמצא נהג ואני, הם צריכים את העזרה שלי, אני לא באה לקחת לאף אחד שום דבר, אני רוצה להציל חיים, אני לפני שנה וחצי נסעתי לקיבוץ לקבל לידה, אני מצאתי יולדת אחרי המון המון זמן, לא היה אמבולנס, אני מצאתי אותה עומדת ושמה את הידיים מתחת ומקבלת את התינוק לידיים, מה היה קורה אם לא הייתי מגיעה?

ויקטוריה תפארת: היא לא שכבה אפילו, היא הייתה במקלחת בעמידה, למה אני לא מקבלת את המידע?

ויקטוריה תפארת: אני מתחננת שיהיה מוקד איחוד, אני לא רוצה להסתובב בשתיים, בשלוש לפנות בוקר, על אותו רחוב, הולך ושוב ולהתחנן למספר בית, לא רוצה את זה יותר, אני רוצה להציל חיים, אתמול זה היה שכן מהקיבוץ ליד ומחר זה יכול להיות כל אחד מכם, כל אחד מבני המשפחה שלכם ולכל אחד מאיתנו מגיע שבני המשפחה שלנו יזכו לחיים ושהם יחיו, אני לא רוצה יותר את הדבר הזה, תנו לי להציל חיים.

קריאה: מה השם של הדוברת?

עידית סילמן: תודה, ויקי.

עידית סילמן: ויקי מאיפה את?

ויקטוריה תפארת: מכפר יובל.

עידית סילמן: אוקי, ויקי תודה, אני רוצה להעלות רגע את חגי מנדלוביץ', נמצא איתנו בזום, בבקשה חגי.

חגי מנדלוביץ': שלום, בוקר טוב לכולם, ברשות יושבת ראש הוועדה, עידית סילמן, ברשות מנהל המוקד זהר ומנהל המבצעים מושיקו.

חגי מנדלוביץ': שמי חגי מנדלוביץ, אני מתגורר ברחובות, אני בעל עסק, אני עובד בכנות ואני מתגורר ברחובות ואני לפני ארבע, חמש שנים, כמו הרבה מתנדבים אחרים של איחוד הצלה, קיבלתי איזושהי החלטה לצאת וללמוד קורס חובשים מה שנקרא, על מנת לצאת ולעזור לאנשים, כמה שאפשר, בסביבה שלי, בעבודה, בחיים.

חגי מנדלוביץ': אני לא מכיר את המלחמות של מד"א באיחוד הצלה, מלבד השנים שבהם אני מתנדב ושומע מפה לשם, אבל כמו הרבה מתנדבים אחרים של איחוד הצלה, שהם עובדים למחייתם ומסתובבים יומיום בארץ, במקום העבודה, בבית, בלילה, היום בבוקר בשעה 6:30 המוקד מתקשר אליי, אומר לי, יש חבלת ראש, שני רחובות ממך, בלי לחשוב הרבה, זורק ילדה בת שנתיים על אשתי, שתלך יותר מאוחר לגן, הכול בסדר, יוצא להתנדב, יוצא להציל חיים, יוצא לחבלת ראש, מגיע כמה שיותר מהר, חובש את הבנאדם עוד לפני הגעת מאיר וולדר, פרמדיק של מד"א, כבודו במקומו מונח, בנאדם נהדר ויוצא להתנדב, אני לא מכיר את המלחמות של מד"א באיחוד הצלה וכמו הרבה מתנדבים זה לא מעניין אותי, אבל אם יושבת ראש הוועדה הזכירה את הנושא של הקריאה באגוז, אז אני רק רוצה ברשותכם, להראות לנוכחים שאני עם מכשיר של ארגון הצלה, מחובר לאפליקציה של מד"א, כמו שדרשו ממני, כמו ילד טוב, אני מחובר עם כל הפרטים הנכונים, עם כל הפרטים המזהים, על מנת שאקבל כמה שיותר מקרים ולתת מענה.

חגי מנדלוביץ': כמו כל המתנדבים אני שוב אומר, לא מעניין אותי כל הנושא של המלחמות ולא מעניין אותי הפוליטיקה ולא מעניין אותי כל המסביב, שקרים לכאן, או לכאן, זה לא מעניין את המתנדב הפשוט, אני קיבלתי החלטה לצאת להתנדב, להציל חיים ואני מבקש לקבל מידע, כמו שויקי אמרה בדמעות לפני, אני לא רוצה לצאת עוד פעם בשתיים, שלוש לפנות בוקר בלי פרטים, אני לא רוצה לחלל שבת כשאני יוצא בשבת בצוהריים על אופנוע ומחלל שבת ועוזב משפחה וילדים באמצע הארוחה ונמצא ברחוב ומתחנן למוקד כוננים, אני נמצא ליד הבית, אני על הרחוב, אני מבקש תני לי פרטים, 'רגע, תן לי רגע, מיקום, תשדר לי עוד פעם מיקום', למה אני צריך את זה?

חגי מנדלוביץ': אני מחובר לאפליקציה שלכם, אני מחובר לאן שביקשו ממני להיות מחובר, למה אני צריך בעצם לעמוד ליד הבית, שהמשפחה בעצם מחכה ואני לא יכול לתת מענה, כי אין לי פרטים מדויקים, למה אותי כבנאדם שרוצה רק להתנדב ולהציל חיים, אני לא מחפש לקחת למד"א את התפקיד וברגע שצוות של מד"א מגיע, אני אומר להם תודה יפה, שלום ואם אין בי צורך אני יודע לקום וללכת, אני רוצה לתת מענה לאנשים בסביבה שלי ולראייה כשאני נמצא בכנות כרגע, באזור התעשיה, בעסק שלי, שלא יכולתי לעזוב היום כדי להגיע לוועדה.

חגי מנדלוביץ': מוקד מד"א יודע להתקשר אליי ולהגיד לי 'חגי, שלום, יש קריאה לידך של דום לב', של חבלת ראש, שהייתה לא מזמן, של קטיעת אצבעות, אתה יכול בבקשה לגשת' והיא יודעת שאני מאיחוד הצלה, היא אומרת לי: 'אין לי אף אחד אחר באזור', למה רק במקרים האלה אני יכול לקבל פרטים, תנו לנו לצאת להציל חיים, המלחמות האלה לא מעניינות אותנו המתנדבים שבקצה, אנחנו בסך הכול רוצים לצאת ולתת את הסיוע למשפחה שנמצאת שם.

חגי מנדלוביץ': תודה רבה.

עידית סילמן: תודה רבה.

עידית סילמן: ברמת העיקרון לא היה אכפת לנו גם בתור וועדה שזה יתנהל בצורה, אתה יודע, אנחנו סומכים על הארגונים, אבל כשאנחנו מקבלים חדשות לבקרים וגילוי נאות, אני מגיעה מעולם הבריאות ואני קיבלתי את זה עוד הרבה לפני שנכנסתי לכנסת ולכן שמתי גם את החקיקה הזאת כדי לקבל אותה ואגב, גפני ויינון אזולאי צריך לומר, ניסו שנים לקדם אותה בכנסת והם אמרו לי שזה פוליטית יהיה לי מאוד מאוד קשה ואתם יודעים, בדקתי, 120 חברי כנסת שכולם מסכימים על דבר כזה, ואתם לא מבינים למה זה לא מתקדם ובאמת בסופו של דבר, אני מקבלת את הפניות לא רק מאנשים של איחוד הצלה, ממש לא, אני מקבלת פניות מאנשים של מד"א, עשרות אנשים של מד"א מתנדבים, כוננים שמרגישים לא בנוח עם מה שקורה ומאז שהתחלנו להעלות את הנושא לסדר היום, אני כל יום מקבלת עשרות של פניות ואני שואלת את עצמי, מה קורה כאן ואם הכול בסדר, אז שיהיה הכול בסדר, נעביר את זה כחוק, זה יהיה מסודר ואז הכול יהיה בסדר, לא צריך כאילו להשתגע סביב הדברים האלה, למה אני צריכה לקבל עשרות פנית, גם ממד"א, גם מאיחוד הצלה, מה שאנחנו מבקשים זה להסדיר את זה רק, שמה שנמצא בחוזר מנכ"ל

יהודה גבאי: עידית, אבל בחוק לא כתוב שזה מופעל על ידי מד"א, לא הבנתי.

עידית סילמן: מה זאת אומרת, בוודאי, כתוב 101.

יהודה גבאי: לא.

עידית סילמן: כתוב 101 וישבנו עם הנציגים של משרד הבריאות, הכול בסדר, תנוח דעתכם, הבנתי, אז זה עניין של אגו, לא הבנתי?

יהודה גבאי: לא, זה לא עניין של אגו.

עידית סילמן: אז מה?

עידית סילמן: אז מה?

עידית סילמן: זה להעביר את זה בצורה מסודרת הקפצת כוננים.

יהודה גבאי: אבל בואי אני רוצה רגע להתייחס למה ש - -

עידית סילמן: לא, אני אתייחס למשהו, חברוני נמצא איתנו בזום, אני רוצה שנייה לתת לו גם לדבר, כי הוא אמר שהוא צריך לרדת.

קריאה: רק שיביא גילוי נאות.

עידית סילמן: אז כאילו אני אומרת לעצמי, גם אם חבר'ה של מד"א לא מרוצים ולא טוב להם והם אומרים עידית לא כיף לנו ככה לעבוד, אנחנו מגיעים בסוף לזירת אירוע ביחד ואנחנו רוצים לעבוד בחברות, בצורה של חסד, בחמלה מאוד גדולה ביחד, למה למנוע את זה מהם?

עידית סילמן: כן, חברוני.

קריאה: רק לשם הגילוי נאות, חברוני התנדב במד"א.

עידית סילמן: לא, זה בסדר, אנחנו יודעים שהוא מתנדב במד"א, חברוני גם היה איתי במד"א, גם יש כאן את כל הפרוטוקול של הדיון הקודם, הוא יודע בדיוק מה נאמר פה שקיים, או שלא קיים, חברוני גם היה בזום שעליתי אתו השבוע, שישבתי עם נציגי משרד הבריאות וכל הסעיפים של מה שהם ביקשו של מד"א, של 101, הם קיבלו את הכול, על הכול אמרנו אמן, לא הייתה שום בעיה, כן חברוני, מה תוכל להאיר את העיננו כאן?

יאיר חברוני: בוקר טוב.

עידית סילמן: אתה בתור מי שאמון על הכוננים, אגב, צריך לקחת את זה מאוד ללב, כמי ש - -

יאיר חברוני: אבל אני חייב לבוא ולומר אבל באותה נשימה ככונן מד"א שמוקפץ לאירועים לא מעט, באזור המגורים שלי וגם באזורים אחרים, אני חייב לבוא ולומר באותה נשימה שאני פוגש כונני איחוד הצלה שמגיעים לאותם מקרים ואנחנו עובדים ביחד בצורה נפלאה והעסק עובד, יש משהו לשפר?

יאיר חברוני: המון, יש לחבר עוד כוננים?

יאיר חברוני: המון, אני בשיח עם חלק מהחברים היקרים באיחוד הצלה, שיושבים באולם הוועידה.

עידית סילמן: יאיר חברוני, מאז הדיון האחרון שלנו, היה לך שיח עם הארגון של איחוד הצלה כדי לחבר כוננים?

יאיר חברוני: אני בשיח, חברת הכנסת סילמן היקרה, אני לא בשיח מוועדה לוועדה, אני בשיח כפי שיעידו האנשים, אני מעיד גם אחרי שאני ארד מהזום, בקשר ישיר, שעתי, יומי ואם צריך גם בשבתות וחגים, אם זה על נושא התקלות, כמו שהבנת, במדינת ישראל מי שעושה את זה במשרד הבריאות, זה אני וקטיה שעוזרת לי, בסופו של דבר, אני מתעסק עם החיבורים, אני מתעסק עם התחקירים, אם מישהו הוקפץ, או לא הוקפץ, מה שמובא לידיעתנו, אני חייב לבוא ולומר שאני שוקד גם על חיבור שאר הכוננים ואת זה איחוד הצלה - -

עידית סילמן: יאיר חברוני, מבחינתך אין בעיה שהקואליציה והאופוזיציה כאן תגיש וועדת חקירה פרלמנטרית לבחינת הנושא הזה?

יאיר חברוני: אני לא רשאי לבוא ולומר מה יגישו, איזו וועדה ואני חייב - -

עידית סילמן: לא, השאלה אם זה בעיה מבחינתך, בוא נבחן את זה, כי - -

יאיר חברוני: אני חייב לבוא ולומר, כמו שהדוברת הראשונה דיברה ממבקרת המדינה, רוני, אני חייב לבוא ולומר, כל אותם ליקויים וכל אותם דברים הפכו והופכים להיות תוכניות עבודה אופרטיביות במשרד הבריאות.

יאיר חברוני: אני ישבתי עם רוני ימים כלילות ולילות כימים, כדי לתחקר בצורה העמוקה ביותר את הדברים, את מה שנדרש להסדיר בחקיקה, להסדיר בחקיקה וכמובן להעלות את זה לדרג השרים.

עידית סילמן: נכון וישבנו השבוע גם, נכון, חברוני?

עידית סילמן: ישבנו השבוע בדיון בזום, לגבי החקיקה והסכמנו על דברים, כל מה שביקשתם

יאיר חברוני: נכון.

עידית סילמן: רגע, חברוני, תאשר לי שאני אומרת, נכון, כי גם יש לנו את הדברים באמת מוקלטים, את הזום הזה, כל מה שביקשתם הוסכם על ידי, נכון?

עידית סילמן: כל מה שביקשתם בזום מבחינת החקיקה גם הוסכם על ידי, נכון?

עידית סילמן: ישבנו בזום ביחד, כל הסעיפים שהעברתם.

יאיר חברוני: אין לנו מחלוקת, הדרג המקצועי.

עידית סילמן: יופי, ברוך השם, אז כולם רוצים.

יאיר חברוני: הדרג המקצועי עבר סעיף סעיף - -

עידית סילמן: תודה.

יאיר חברוני: ואנחנו עברנו על הסעיפים, אנחנו הגשנו שמה כל הדברים ואמרנו איך צריך להיות מבחינתנו הניסוח של החוק בהתאמה אל מול מוקד מד"א - - -

עידית סילמן: אז מה הבעיה בעצם, חברוני?

עידית סילמן: איפה זה יושב, למה זה לא מתקדם?

יאיר חברוני: זה מתקדם, זה מתקדם, הדרג המקצועי הגיש את ההמלצות המקצועיות לשר, השר יוציא את ההמלצות ויתקדם עם זה קדימה לטעמי.

עידית סילמן: מצוין, אני שמחה.

יאיר חברוני: ממש בימים האלו ולפי דעתי, אין כאן מניעה שזה יתקדם, אם ההמלצות המקצועיות שלנו שהעלנו אותם בפניך גם בדיון האחרון.

עידית סילמן: יופי.

עידית סילמן: תודה, תודה, אז לא הכול מושלם כמו ששמענו, אבל נעשה מאמץ ותודה על המאמץ הזה, אנחנו מעריכים את זה מאוד, אנחנו מעריכים את העבודה המשותפת, אנחנו מעריכים את עצם העובדה שבאמת אנחנו הולכים יד ביד עם משרד הבריאות והוא רואה בזה באמת, אנחנו רואים בזה עין בעין.

עידית סילמן: תודה, חברוני ושירות מילואים מוצלח, תעשה חיל, תשמור עלינו, תודה רבה, מודה לך מאוד.

עידית סילמן: בהחלט, כמו שציינתי, דנה, אני רוצה שנייה לחבר רגע את דנה, דנה, כן, רצית להוסיף משהו, כי קטענו אותך קודם באמצע.

דנה: כן, רונן קטע אותי, רציתי להוסיף שהוא טען שזה לא נכון הדברים שאני אומרת, אבל בסופו של דבר, אני זאתי שיושבת מול הכוננים של איחוד הצלה ו- או מנתקת להם את הטלפון, או צריכה להתחיל לשאול אותם 101 שאלות, או להעביר אותם למוקד כוננים ובסופו של דבר, באמת הכוננים האלה לא מגיעים ואני יכולה להגיד לך, שקיימת לנו כמה וכמה קבוצות ווטסאפ, שעשינו בעל כורחנו שמעביר לכוננים של איחוד, שלא מחוברים לאפליקציה, מידע על אירועים שהם קרובים אליהם, כי המוקד כוננים פשוט לא עושה את זה.

יהודה גבאי: גברתי, זה חמור מאוד מה שהיא אומרת, היא עוברת על החוק.

משה מוסקוביץ: לא, זה ממש לא עוברת על החוק.

יהודה גבאי: היא עוברת על החוק.

עידית סילמן: של מה?

יהודה גבאי: היא אומרת שהיא מעבירה מידע לאנשים שהם לא כוננים, אני לא יודע - -

דנה: לא, אתה מבולבל, כל האנשים האלה כוננים ואני אגיד לך יותר מזה האנשים האלה עבדו במד"א - -

עידית סילמן: שנייה, אני לא הבנתי אני רוצה להבין.

יהודה גבאי: יכול להיות שהאישה הזאת מעבירה מידע לבנאדם שהוא פדופיל, איך יש לך קביעה לדבר הזה, מישהו היה רוצה לקבל אצלו בבית פדופיל?

עידית סילמן: דנה, בואי תגידי לנו רגע, דנה, שנייה.

עידית סילמן: דנה בואי תסבירי.

דנה: אני אגיד עוד הפעם, זה כוננים שהיו עובדי מד"א במשך שנים ועזבו את מד"א ועברו לאיחוד מכל מיני סיבות ובסופו של דבר הם הקימו קבוצה שמעבירה את המידע, כי מד"א מסרב להעביר, לא יכול להיות שיהיה כונן מתחת לכתובת, אני יודעת שהוא בכתובת, אני יודעת שיש החייאה עכשיו על ילד בן ארבעה חודשים שטבע בבריכה ואני לא יכולה לתת לכונן הזה את הפרטים של הכתובת - -

עידית סילמן: למה את לא יכולה לתת לו?

דנה: כי זה שיחה מוקלטת וכנראה שיפטרו אותי ברגע שידעו שהעברתי להם מידע.

יהודה גבאי: אז אני רוצה לענות לגברתי, אם דם ליבך אומר שלא ומצפונך לא , אל תעבדי במגן דוד אדום, אם את עובדת בארגון ואת חתומה על סודיות רפואית ואת מעבירה מידע - -

עידית סילמן: שנייה, יש כאן ממש משהו שהוא גובל בחשיפת שחיתות, אני רוצה רגע לברר, דנה, את יכולה להסביר לי, האם זה קיים היום מקרים כאלה?

דנה: שהכוננים מעבירים בניהם?

עידית סילמן: לא, שאסור לך להעביר?

דנה: אני באופן אישי לא נמצאת בקבוצות האלה, אבל אני מכירה לא מעט קבוצות - -

רונן בשארי: אבל את כרגע אמרת בפני הוועדה שאת הקמת - -

עידית סילמן: דנה, האם קורה מצב שמישהו בארגון מד"א, כמו שאת מציינת, אם הוא יעביר את המידע לאיחוד הצלה, הוא יכול להינזק ברמה האישית?

דנה: חד משמעית, חד משמעית.

יהודה גבאי: אני אענה לך על זה.

עידית סילמן: שנייה, אני רוצה לשמוע, כן דנה תסבירי לי.

דנה: חד משמעית.

עידית סילמן: מה זה אומר?

דנה: חד משמעית, הוא יפוטר בתוך שנייה.

עידית סילמן: את צריכה היום להזניק כוננים, דנה, כמה שנים את עובדת במד"א?

דנה: מעל 25 .

עידית סילמן: מעל 25 שנה ואת עדיין עובדת במד"א?

עידית סילמן: אני רוצה שנייה לוודא.

אורי מקלב: היא צריכה לקבל הגנה.

עידית סילמן: בסדר, אנחנו פה, מקלב אם צריך נגיש וועדת חקירה פרלמנטרית, דנה, זאת אומרת, נגיד אומרים צריך להקפיץ חמישה כוננים קרובים, את רואה נגיד כונן קרוב של איחוד הצלה ואת לא מקפיצה אותו?

עידית סילמן: קורה מציאות כזאתי?

דנה: אנחנו המוקדנים לא רואים את הכוננים.

יהודה גבאי: יפה מאוד.

דנה: מי שרואה את הכוננים, זה מוקד הכוננים וגם שמה אני לעיתים יושבת ומתקשרים כוננים של איחוד ואומרים אני נמצא כרגע בכתובת ששלחתם באפליקציה, כי הרי זה מגיע בלי פרטים, זה מגיע כתובת, יכול להיות רחוב, כמו ז'בוטינסקי ברמת גן, שזה רח' שמתחיל קילומטרים עד סוף פתח תקווה והם לא יודעים מה הכתובת, אין להם מושג.

עידית סילמן: למה הם לא יודעים מה הכתובת?

רונן בשארי: הוא לא מחובר לאפליקציה.

דנה: הם לא יודעים - -

רונן בשארי: היא אומרת לך - -

עידית סילמן: אני רוצה להבין, בסדר, אני רוצה להבין.

רונן בשארי: תראי מה היא אמרה, בפתח הדברים היא אמרה, שהיא לא נותנים לה לשדר לכוננים, אחרי זה עכשיו היא אמרה, המערכת מוציאה אוטומטית.

עידית סילמן: רגע, יש לי שאלה, רונן, אם יש כזה בלגן.

רונן בשארי: אין שום בלגן.

עידית סילמן: רגע, שנייה, אני אסביר לך משהו, אם זו התחושה של האנשים ואם בסוף ככה זה עובד, הפוך, אתם צריכים להיות באינטרס הציבורי הכי גדול, שיהיה לכם מוקד שייתן את המענה עם ביקורת של משרד הבריאות והכול - -

רונן בשארי: רגע, רגע, עידית אבל תני לי שנייה - -

עידית סילמן: לא, יש כאן מסקנות של דוחות ושל וועדות ושל דיונים מהירים, דיון מהיר מ-2016, הקרב המסוכן, אני לא הייתי פה ב-2016, הקרב המסוכן בין איחוד הצלה למד"א, שעדיין לשתף פעולה, להקים מוקד אחוד וגם ב-2018, גם ב-2019, מה קורה פה?

רונן בשארי: אנחנו ב-2022, אנחנו התקדמנו מ-2016 - -

משה מוסקוביץ: זה רק הולך ונהיה גרוע משנה לשנה.

עידית סילמן: נכון, אז מ-2019 מדברים על מוקד אחוד, שנייה רגע - -

רונן בשארי: לתורנית מוקד הזאת, שאני לא יודע באיזה מוקד היא עובדת - -

עידית סילמן: זה רק מחריף, תראו, וועדת תדמור, דוח מבקר המדינה מ-2019 ושום דבר לא מתקדם, לא התקדם כלום.

יהודה גבאי: אבל גברתי הוא רוצה להשיב לך.

רונן בשארי: בואו, תני לי רגע, אני רוצה לדבר על דנה האלמונית הזאת, שאני לא יודע באיזה מוקד היא עובדת, אני אומר פה חד וחלק וכל מה שאני אומר הוא אמת לאמיתה ולא תחושות ולא רגשות ולא דברים עלומים, יש אפליקציה, חמישה כוננים הראשונים, הקרובים והזמינים ביותר, המערכת מאתרת אותם, היא לא יודעת מאיזה ארגון הם, ברגע חמישה הראשונים מאותרים, ברגע שמישהו לוחץ, יוצא, אוטומטית משודר לו הכתובת והכול, אם הוא לא לחץ, יוצא, המערכת ממשיכה, אם לא יוצאים חמישה הראשונים שאותרו, אף אחד לא יוצא ולא מגיב, המערכת ממשיכה לאתר במעגל הבא עוד חמישה נוספים ועוד חמישה - -

משה מוסקוביץ: על פי הדוח של משרד הבריאות אין מעגלים.

רונן בשארי: אל תפריע לי, סליחה.

משה מוסקוביץ: משרד הבריאות כתב בדוח שלו, שאין מעגלים באפליקציה.

עידית סילמן: שנייה, שנייה.

רונן בשארי: יש מעגלים והוא כל הזמן מאתר חמישה כוננים זמינים, ברגע שהכוננים לוחצים - -

דנה: אני חושבת שיש לזה פתרון מאוד פשוט - -

רונן בשארי: דנה, סליחה, בהתחלה אמרת שאנחנו לא מוציאים, אחרי זה חזרת בך, אז בואי רגע תני לי - -

עידית סילמן: רונן, אתה מתפרץ.

רונן בשארי: לא, אני רוצה להסביר רגע את המערכת אחרי זה - -

עידית סילמן: אבל תתנו זכות דיבור אחד לשני - -

דנה: אבל אתה לא נותן לדבר.

יהודה גבאי: אי אפשר להאמין למה שאת אומרת.

עידית סילמן: דנה, חכי רגע, נסיים לשמוע ונעבור אלייך.

רונן בשארי: אני פשוט רוצה להגיד איך המערכת עובדת, אחרי זה תטעני מה שאת רוצה, אבל זאת המערכת ולא רונן בשארי ממגן דוד אומרים, זה משרד הבריאות בדק, מבקר המדינה בדק ואמר שככה זה מתנהל.

רונן בשארי: החמישה הראשונים, מי שקבע את החמישה הראשונים, זה משרד הבריאות והרגולטור וכולנו מכירים את זה וכבר דנו בזה בדיון הראשון, זה על מנת שלא יוצף בית המטופל, בסדר, בעשרות מתנדבים והנושא הפרט של המטופל ייחשף לכל ולכן המערכת מאתרת חמישה ראשונים, ככול שהחמישה הראשונים לוחצים, יוצא, המערכת מפסיקה לסרוק והם מגיעים הראשונים, ברגע שאף אחד לא לוחץ, יוצא, המערכת ממשיכה לאתר ברדיוסים - -

אורי מקלב: לפי דעתך היא מתחזה?

רונן בשארי: אני לא יודע מה זה מתחזה, אני רק אומר לך, לפי מה שהיא אמרה היא לא תורנית מוקד, לפי מה שהיא סיפרה, אמרה דבר ואחרי זה היפוכו - -

עידית סילמן: יאיר חברוני אמר כאן בדיון הקודם, אנחנו מבקשים שכולם יהיו מחוברים, הוא כותב כאן: "זה לא מספיק, היינו רוצים לראות שכלל הכוננים של איחוד הצלה יחוברו", אני עוברת פשוט על כל הדברים שהוא אמר, יש כאן את כל הפרוטוקול, רגע שנייה, בואו ניתן, כן, דנה, בואי תסיימי רגע.

רונן בשארי: רק שנייה, אני רוצה להשלים רגע, אני רוצה להשלים - -

אורי מקלב: אדם בתוך המערכת הוא לא מסתכן, אני חושב ש - -

יהודה גבאי: אבל אני רוצה לענות לך, חבר הכנסת מקלב, אני רוצה לענות לך.

עידית סילמן: דנה, תישארי איתנו.

יהודה גבאי: מי שעובד בארגון מגן דוד אדום, אחד מהסעיפים שעליו הוא חתום זה שמירת סודיות רפואית, אני מחויב לשמור על המידע שלך ואני רוצה להסתכל לך בעיניים חבר הכנסת מקלב ולך יש ילדים, האם ההיית רוצה לדעת שמישהו שמגיע אליך הביתה, אתה לא יודע מיהו, אין עליו בקרה, אתה לא יודע מה ההכשרה הרפואית שלו, אבל שנייה אני - -

אורי מקלב: אמרת את הדבר הזה כבר כמה פעמים.

יהודה גבאי: אני רוצה לענות לאותה תורנית מוקד.

עידית סילמן: דקה, תעצרו הכול: "אני רוצה לומר את הדברים באופן הברור ביותר, החוזר מיושם, לא מיושם באופן מלא, אבל מיושם, מכיוון שזו השיטה שפועלת כבר שנתיים, שלוש שנים".

אורי מקלב: ממתי זה?

עידית סילמן: זה מהדיון הקודם, על ידי חברוני, האחראי על הכוננים במשרד הבריאות.

יהודה גבאי: אז הוא התרשל בתפקידו.

עידית סילמן: "נכון, זה לא הדבר האוטופי ביותר, הייתי רוצה שיהיו לי עוד מספר אנשים שיעזרו לי בעניין הזה, בסופו של דבר, התקלות, החיבור, אותם דברים כשמגיעים שזה לא עובד, אנחנו מכירים, יודעים, מטפלים בדברים האלה", אני רוצה להגיד לכם שיש עוד הרבה, אם תסתכלו בכל הפרוטוקול, דקה, בואו ניתן לדנה לסכם, דנה בבקשה.

אורי מקלב: אני רק ברבע מילה.

עידית סילמן: עכשיו עוד דבר, זה דברים שנאמרו כאן, אנחנו לא המצאנו.

אורי מקלב: בימים האחרונים התגלה מישהו שהתחזה לפרמדיק והוא לא היה, ככה שאנחנו נבוא ונשתמש בטענה הזאת שיכול להיות שהשתרבב לתוך הרשימה הזאת, אז יש לנו רגולציה שצריכה לבדוק.

יהודה גבאי: אבל לא מדברים על רשימה, חבר הכנסת מקלב.

יהודה גבאי: מה הקשר ל-101 - -

עידית סילמן: חגי מנדלוביץ' מחובר לאפליקציה ולא קיבל ממש ברח' מעפילי האגוז.

אורי מקלב: אני רוצה להגיד לך תובנה שמלווה אותי לאורך כל החיים כבר 50 שנה, שמגן דוד עצמו הם לימדו אותי, הקורס עזרה ראשונה שלימד אותנו ולימד אותנו על סטריליזציה ואירועים וזריקות, אבל בסופו של דבר, עדיף 'חי מזוהם מאשר מת סטרילי', זה אמירה כל כך נכונה.

משה מוסקוביץ: נכון מאוד, עדיף עשרה אנשים בכתובת, אבא של הילד אמר את זה בוועדה.

עידית סילמן: אני חושבת שאבא של ארי ברנשטיין אמר את זה אז, דקה דנה בואי ניתן לך לסיים.

יהודה גבאי: אני מסכים שיהיו עשרה אנשים, אבל אנשים בעלי הכשרה מתאימה ואנשים שמאושרים.

עידית סילמן: ברור, חגי מנדלוביץ עבר את ההכשרה המתאימה ולא קיבל את הקריאה אפילו - -

רונן בשארי: האם אפשר לשפר את השיטה?

רונן בשארי: אפשר לשפר את השיטה רגע - -

עידית סילמן: לכן הבאתי חקיקה, אבל אתם לא רוצים אותה, הבאתי רק כדי לשפר את השיטה

רונן בשארי: אבל מה שקורה פה זה "לוקחים את הילד עם המים וזורקים אותו" - -

עידית סילמן: לא, לא עושים את זה.

רונן בשארי: אני אומר לכם, עולים פה כל מיני אנשים - -

עידית סילמן: אני אשמור על זה שלא יעשו את זה ואתם בתור זה שאתם לא רוצים.

עידית סילמן: דקה, אני מבקשת.

אורי מקלב: אני מציע לך אני לא אתערב יותר יושבת ראש הוועדה, הוויכוח הזה הוא ללא תכלית אנחנו חייבים לעמוד מול משרד הבריאות - -

עידית סילמן: משרד הבריאות אישר את כל.

אורי מקלב: בידיך כוח.

עידית סילמן: כן, היית צריך לראות משרד הבריאות אישר את הכול.

אורי מקלב: נכון, הדיונים צריכים להיות מול משרד תוך על חדר הוועדה, מזכירות הוועדה, את כיושבת ראש הוועדה, להביא את הדברים האלה, מה עשיתם.

עידית סילמן: כן, השר, המנכ"ל כולם שומעים אותנו עכשיו, כולם רואים את זה, עם כולם ישבנו על החקיקה.

אורי מקלב: אלה דברים שלא, כל אחד מתחפר בעמדה שלו - -

עידית סילמן: נכון, אתה צודק, לא אבל אני אגיד לך מה מפריע לי, חבר הכנסת מקלב, בסוף אנחנו מקבלים את זה כל הזמן ואנחנו רוצים לעשות סדר, אנחנו לא רוצים לקבל את זה

אורי מקלב: אדם היה שואל את עצמו האם זה נכון, יש כאן ארגונים ואם אנחנו עדיין בוויכוח כל כך הרבה שנים - -

דנה: אני חושבת שהפתרון לזה מאוד פשוט, ברגע שזה יהפוך להיות מוקד אחד שבו לא מד"א מתפעל אותו, אלא משרד הבריאות, או כל ארגון אחר שיעמוד, הדברים יתנהלו הרבה יותר טוב, כי כרגע בעצם, קיימת אמנם אפליקציה על פניו של משרד הבריאות, אבל מי שמתפעל אותו זה מד"א והם אלו שמחליטים מי יגיע ומי לא יגיע.

עידית סילמן: אוקי, שנייה, אלון מלכה נמצא איתנו בזום.

יהודה גבאי: שניה אחת, גברתי, דנה הזאתי מעולם לא הייתה במוקד הכוננים.

משה מוסקוביץ: הייתה, הייתה.

יהודה גבאי: מעולם לא הייתה ממוקד הכוננים.

משה מוסקוביץ: הייתה אני מתחייב על זה, עדיין במוקד מבצעים.

עידית סילמן: אנחנו נבדוק את זה.

יהודה גבאי: אנחנו נשמח, לא, אבל אם את אומרת לי שמשרד הבריאות אומר שזה מתקיים, אבל לא כמו שצריך זה לא מצד מד"א.

עידית סילמן: כל החקיקה שלנו סגורה מול משרד הבריאות.

יהודה גבאי: מה שהוא עכשיו אמר.

עידית סילמן: אה מה שהוא אמר פעם קודמת, נכון, לכן אני בתור מחוקקת רוצה לעשות סדר, אף אחד לא בא בטענות למד"א.

יהודה גבאי: אבל אם יאיר חברוני אמר את מה שאמר, זה אומר שמגן דוד אדום עומד בהתחייבויות שלו, יושבים פה אנשים.

עידית סילמן: רגע, שנייה.

רונן בשארי: יושבים פה עכשיו אנשים, כולל אנשים מסוימים, מוציאים מפה הודעות - -

עידית סילמן: והמשרד צריך לעשות סדר, אני מבקשת מהמשרד סדר, לא ביקשתי לא מכם ולא מהם.

משה מוסקוביץ: אתם מפחדים מהסדר.

רונן בשארי: עידית תראי כמה הדיון הזה - -

עידית סילמן: רגע, שנייה, אני מבקשת, אתם כנראה לא הבנתם כולם, כולכם ראויים, כולכם בריאים, אני לא ביקשתי מכם את הסדר, אני מבקשת ממשרד הבריאות, יש משרד הבריאות שיושב מעליי - -

יהודה גבאי: הוויכוח הוא פה לא אישי, הוויכוח הוא פה על חיי אדם, זה הכול.

עידית סילמן: הוא לא מעליי, הוא משרד הבריאות, אני מחוקקת, אני רשות מחוקקת, הם ממשלה ואני מבקשת מהם לעשות את הסדר ואנחנו מגבים את זה גם בחקיקה, נמצא איתנו אלון מלכה בזום.

יהודה גבאי: אולי עד שאלון יעלה אז אני רק רוצה להגיד - -

עידית סילמן: הנה, דקה, אין לנו פשוט זמן, אני צריכה עוד עשר דקות לסגור.

עידית סילמן: בוקר טוב אלון, מי אתה?

עידית סילמן: מאיפה אתה?

אלן מלכה: אני קוראים לי אלן מלכה, אני מתנדב באיחוד הצלה קרוב ל-13 שנה, אחרי 25 שנה במד"א, רונן בשארי מכיר אותי והוא מכיר אותי טוב, יש לי הרבה כבוד והערכה לרונן, אבל יש הרבה דברים שאני לא מסכים אתו.

אלן מלכה: אני רוצה להגיד גם משהו לפני שאני מדבר, החבר שיושב ליד רונן, אני לא מכיר אותו, לא מזהה אותו, לא יודע, אבל מה שחרה לי עכשיו, זה שהוא שאל את חבר הכנסת מקלב, 'אתה היית רוצה שיבוא מישהו לא מוכר, שאתה לא יודע מיהו ומהו ויטפל במשפחה, או במישהו אצלך', אז אני רוצה להגיד לך אדוני היקר, אנחנו בוגרי מד"א, גם חובשים, נהגי אמבולנס, תורני מוקד, פרמדיקים וגם רופאים עברנו הכשרה במד"א - -

יהודה גבאי: אני לא דיברתי על אנשים כמוך, דיברתי על אחרים שהם לא כמוך, אתה מצוין.

עידית סילמן: דקה, בואו לא נפריע.

יהודה גבאי: אתה ראוי והכול, אבל - -

עידית סילמן: רגע, דקה, לא מפריעים אחד לשני, כי יש לנו בדיוק עוד עשר דקות, כן.

אלן מלכה: אני אומר אתה לא יכול לדחוף סתם אנשים שבאים, או לא באים, אם באים, אני יכול לתת לך דוגמאות על אנשים במד"א, שהם לא חובשים ולא כלום והם מגיעים לאירועים, אפרופו גם מה שקרה עם הפרמדיק עכשיו לא מזמן - -

יהודה גבאי: אז אם יש כאלה, תציג אותם למד"א.

עידית סילמן: אני מבקשת תתנו אחד לשני לדבר.

אלן מלכה: מה שכואב לי ומה שחורה לי, אני רוצה להגיד אתמול, אני אתן לכם מקרה, אני הייתי באזור קריית מטלון בפתח תקווה, הייתי שתי רחובות, שלוש רחובות מאזור, אני לא אגיד את השם שלו, התקבל אירוע על פציעה קשה, אני הייתי עם המכשיר שלי, הייתי באזור, לא קיבלתי לא באפליקציה, לא בבלו בירד, שום דבר, רק אחרי שראיתי כוננים של איחוד הצלה עוברים אותי, התחלתי לנסוע אחריהם עם משאית, הגעתי לכתובת, בן 45 שלצערי, שלח יד בנפשו ולא הצלנו אותו, זה לא מקרה ראשון וזה קורה, לצערי שאני מגיע לכתובת עד שאני משיג פרטים ואם אני משיג אותם בדרך כזו, או אחרת, אז המכשיר פתאום של מד"א מצפצף שולח לנו את הפרטים, אחרי עשר דקות, אחרי רבע שעה שאני בכתובת, אני מקבל פרטים, למה?

אלן מלכה: מה אני שונה מכל המתנדבים, או עובדי מד"א שנותנים את עצמם, הפרטים שלי רשומים במשרד הבריאות, הפרטים שלי רשומים במד"א, המוקדמים אני רוצה להגיד לדנה שדיברה עכשיו, אני גאה בך, כל הכבוד לך, יש עוד עשרות עובדים במד"א כמוך שמוכנים לדבר, אבל מפחדים, כי המחיר שהם ישלמו - -

דנה: אני באמת מפחדת ואל תתבלבל ואלן אנחנו מכירים באופן אישי - -

אלן מלכה: אני לא מתבלבל, אני יודע, אני גאה בך, אני יודע איך המוקד עובד, זה כואב לי, זה חורה לי, אנשים מתים ואנשים ימשיכו למות עד שמד"א לא יתחילו לתת לנו כתובות שלא נתחיל לחפש את האנשים ברחוב, אני רוצה לתת לך דוגמה פשוטה, קיבלתי בפינסקר פירקוסים, אחרי זה יצא על חוסר הכרה, התקשרתי למוקד כוננים, אני עומד על רח' שטמפר פינת פינסקר בפתח תקווה, המוקדנית אומרת לי: 'אה, אתה מאיחוד?

אלן מלכה: יש לנו אמבולנס במקום, אין צורך', אמרתי לה: 'תקשיבי יצא גם על חוסר הכרה, אולי הם יצטרכו סיוע להוריד את החולה משהו', 'אדוני אנחנו לא צריכים, להתראות' ניתקה לי את הטלפון.

עידית סילמן: זה מה שהיא אמרה לך?

אלן מלכה: זה מה שהיא אמרה לי, לקחתי את עצמי התחלתי לנסוע, איך שפניתי - -

עידית סילמן: מה ביקשנו?

עידית סילמן: שיהיה מי שיהיה אחראי על הדבר הזה, חברים זה יבוא לכאן כל שבוע לוועדה העדויות האלה עד שהדבר הזה יפסק, אנחנו נציל חיים.

יהודה גבאי: גברתי, אני רק מקווה שאת תשמעי עדויות אמיתיות ולא שקרים.

עידית סילמן: תביא את מי שאתה רוצה לכאן, אני באתי לכאן כדי להציל חיים, אני הייתי אצלכם, אני עבדתי עם מד"א, אני שותפה של מד"א, זה לא עניין שלהם בכלל, מה אתם רוצים, אני בעדכם, אני אוהבת אותכם, את כולכם אני אוהבת, מה יש לכם, הבאתי חוק שפשוט שם את חוזר המנכ"ל כחקיקה, זה חוזר מנכ"ל שאתם מחויבים לו

יהודה גבאי: גברתי, גם אני אוהב אותך מאוד ברמה האישית, אבל אנחנו מדברים פה ענייני - -

עידית סילמן: רוצים וועדת חקירה פרלמנטרית- תפתח, את רוצים משהו אחר יותר, בבקשה, מה שתחליטו.

יהודה גבאי: אם זה מה שגברתי תחליט אנחנו נתמוך בזה.

עידית סילמן: אני לא אחליט, אתם תחליטו, למה החקיקה הזאת לא עולה?

יהודה גבאי: אנחנו לא יכולים להחליט על הוועדות פרלמנטריות מי פותח ומי לא.

עידית סילמן: משרד הבריאות אומר כן, יושב פה הנציג חברוני אומר כן, יושבים פה כולם אומרים כן, יושבים פה חברי כנסת אומרים כן, לא מבינה למה הדברים נתקעים, אין לי מושג, בא לי לבכות, לא רוצה לשמוע את הדברים האלה, לכו תעשו את מה שאתם טובים בו, לכו תצילו חיים, השם ישמח אתכם, ישמור עליכם, יגן עליכם, תגנו עלינו, לא מבינה מה העניין, אני לא מבינה למה כשאני צריכה לעשות דברים בוועדה הזאתי, הפרעות אכילה, בעיות נפש, בואו נעזור לכם בלהקים מוקדים לבריאות הנפש, שתתנו מענה ראשוני, אני אעזור לכם, אני אלחם בשבילכם, תביאו חקיקה כזאת, מה יש לכם?

יהודה גבאי: האיש הזה אמר בדיוק מה שטענו.

עידית סילמן: טוב, נו, מה אני אעשה, מה אני אעשה.

יהודה גבאי: אני אסביר לך מה תעשי גברתי, כי האיש הזה שדיבר על קריאת מטלון, הוא לא היה בן החמישה הראשונים - -

עידית סילמן: חמישה ראשונים, שלושה ראשונים, כל פעם זה סיפור אחר, אני הייתי עם חגי מנדלוביץ, שהוא היה בתוך רחוב האגוז ולא מקבל, נו רגע, דקה, מלכה, דקה, כפרה עליך, יש לנו תודה רבה מתוך יום העבודה שלך, יש לי עוד חמש דקות לסגור מליאה פה, כי אני לא יכולה.

אלן מלכה: מילה אני רוצה להגיד בבקשה מילה.

עידית סילמן: כן.

אלן מלכה: לגבי מטלון, אלה שהיו יותר רחוקים ממני, כן קיבלו.

עידית סילמן: אני יודעת אני מקבלת כל יום מלא כאלו, נו מה, לא מבינה מה ההתעקשות שלכם באמת.

משה מוסקוביץ: מונופול, מה ההתעקשות שלהם.

דנה: רק מילה אפשר.

עידית סילמן: כן, מילה אחרונה לפני שאת יורדת גם.

דנה: אני רוצה לסכם את זה ולהגיד שאני חושבת שכולם צריכים להציל חיים ללא הבדל, אם זה איחוד, או מד"א, אנשים טובים כמו אלן.

עידית סילמן: נכון, מדהימים, מדהימים, זה השטח ששני הארגונים מדבר, אני מקבלת את זה כל הזמן.

רונן בשארי: לא הבנתי יש פה צד אחד שתומך בכולם וצד אחד שלא.

עידית סילמן: לא, כולם קדושים וטהורים.

רונן בשארי: מישהו טען שיש מונופול על הצלת חיים?

משה מוסקוביץ: כן, כן, כן.

עידית סילמן: אין מונופול על הצלת חיים ואין פוליטיקה בהצלת חיים, אסור שיהיה.

רונן בשארי: זה העניין, חבל שלא אמרו כמה פעמים הוא יצא והוזנק, את יודעת, זה על אותו משקל.

עידית סילמן: האינטרס שלכם רונן שזה יהיה מסודר, אתם שקופים לציבור הרי.

רונן בשארי: אנחנו שקופים וכל אירוע אפשר לבדוק, אבל על בסיס עובדות ולא על בסיס סיפורים.

אלן מלכה: רונן, אני רוצה להגיד משהו, רונן, כן, אני מוזנק ואני מוזנק גם להרבה קריאות, אבל המון קריאות אני לא מקבל, אני עושה קרוב ל- 350-400 קריאות בחודש.

יהודה גבאי: כל הכבוד לך, זה רק מחזק את העובדה - -

רונן בשארי: מה זה אומר ומי מזניק אותך?

רונן בשארי: אלן, אלן, בוא - -

עידית סילמן: יש לנו עוד אירוע על בג"צ שם, גם על זה נעשה דיון מיוחד.

רונן בשארי: אלן, אתה פותח את הדברים ואומר, אני מופתע 350-400 קריאות בחודש ואני יוצא והכול ויש עדיין מקרים שיכול להיות שלא היית זמין, לא יודע מה, אפשר לבדוק כל דבר לגופו, אבל זה היה נראה אחרת - -

עידית סילמן: אתם תחליטו מה שאתם רוצים, הדיונים האלה לא מכבדים אף אחד, את שני הארגונים ואת כל מצילי החיים, זה לא בשבילכם, דקה, אלן, תעצרו רגע, אלן, אי אפשר.

עידית סילמן: כן, מה השם לפרוטוקול.

משה מזרחי: משה מזרחי.

יהודה גבאי: מה התפקיד שלך?

משה מזרחי: אני אענה הכול, קוראים לי משה מזרחי, אני ביומיום עיתונאי ולשם הגילוי הנאות, אני גם מתנדב באיחוד הצלה, אינני עובד באיחוד הצלה.

יהודה גבאי: וגם מוציא הודעות.

משה מזרחי: בכלל, לא הפרעתי לך, תן לי לסיים - -

עידית סילמן: רגע שנייה, אני מבקשת גילוי נאות של כולם.

משה מזרחי: כמה עובדות שאני חושב שאמרו פה בוועדה.

יהודה גבאי: למה אתה לא אומר שאתה מוציא הודעות תקשורת?

יהודה גבאי: מהוועדה, מהדיון.

משה מזרחי: אמרתי אני עיתונאי ביומיום וגם מתנדב באיחוד הצלה, אבל יש כמה עובדות שאני חושב שיאמרו פה על השולחן, גם למען הפרוטוקול אבל גם בכלל שהאנשים יבינו את ההסתרה הנקודתית, בין חלקי המילים.

משה מזרחי: חוק זכויות החולה בסעיף 20 פסקה ג' אומר:

משה מזרחי: שרשאי איש רפואה להעביר מידע רפואי לאיש אחר לצורך טיפול במטופל, אז הטענה שטענו כנגד דנה ואני מקווה בשבילה שהיא תסכים להזדהות בשמה מול הוועדה, כי זה מאוד חשוב, אני מקווה גם שהוועדה תיתן לה הגנה.

משה מזרחי: החוק מתיר לך להעביר מידע רפואי לאנשי רפואה אחרים לצורך טיפול - -

יהודה גבאי: איך היא יכולה, אם הוא מתקשר איך היא יכולה לזהות אותו אבל - -

עידית סילמן: בסדר, הבנתי את זה, בהחלט.

יהודה גבאי: אתה גם מעוות וגם לא רוצה להגיד, לא מדייק בעובדות.

משה מזרחי: אנשי רפואה הדגשתי.

רונן בשארי: שאתה יודע שהוא איש רפואה.

משה מזרחי: כן, אני מפנה אותך אל החוק סעיף 20.

רונן בשארי: אל תפנה אותי אל החוק, יש רגולטור שזה התפקיד שלו וזה מה שהוא הנחה, לא הבנתי אתה מעל החוק, לא הבנתי מה הוא אומר.

משה מזרחי: צריך לומר יש משהו שמסתירים אותו באופן מאוד ברור, אי אפשר להחליף את החיל בטנק בטכנולוגיה, האפליקציה היא חכמה היא מבורכת, אבל לא אני כתבתי את זה, משרד הבריאות כתב את זה באחד הדוחות שלו, שהיא לא יודעת לעשות מעגלים, אלא היא מזניקה בסיתות, אבל זה עוד נקודה אחרת, אבל אי אפשר להגיד - -

רונן בשארי: גם לא נכון, גם לא דובר אמת, לא נכון נבדק - -

עידית סילמן: משפט אחרון, כי אני חייבת -

משה מזרחי: אי אפשר להחליף את החייל בטנק שיירה, למרות כל הטכנולוגיה הגדולה הזאתי ולכן מוקד אחד שיזניק כל אדם שיש לו ידע רפואי - -

רונן בשארי: זה מה שקורה בפועל מוקד מקצועי, זה שזה לא מוצא חן בעיני מישהו, זה כבר סיפור אחר, אל תמכור פה - -

עידית סילמן: שנייה, חגי רצה להגיד משפט אחרון בזום

רונן בשארי: גם ההודעות שאתה מוציא הם לא נכונות והם לא תואמות את האמת, אז תפסיק - -

עידית סילמן: אני מבקשת שתעצרו פה, תודה, חגי, אתה יכול רגע, דקה מילה.

רונן בשארי: הנהג של הטנק זה הרכב הצלה שמגיע ומציל חיים, אבל בשביל שהוא יישלח צריך מישהו מקצועי שיאתר את זה נשלח.

חגי מנדלוביץ': אני הייתי בפיצוץ ברחובות, אני אספר לך על מה הם מדברים שקרים, אני הייתי בפיצוץ ברחובות הגיע נהג מקסים עם ניידת טיפול נמרץ שישבה אצלו בבית בלי צוות רפואי ופינה את האישה לבית חולים במהירות המקסימלית שניתן, כל הכבוד, שפו, הם יודעים על פי חוק אסור לו לפנות בנסיעה דחופה כשהוא לבד, אבל הוא פינה, כי בסוף הצלת חיים היא לפני הכול ומעגלים את הפינות האלה בחוק, גם במד"א, אבל מה קורה אחר כך, מגיעה ניידת טיפול נמרץ אחרת, על חשבון חולים אחרים, עם צוות מלא, עומדת בזירה במשך שעה, בזמן שהחבלן נמצא, לצורך תקשורת עמדו שמה וביצעו ראיונות לתקשורת - -

רונן בשארי: למה אתה אומר את זה, דין שגרה לא כדין פיגוע, מה אתה מבלבל לאנשים את השכל - -

עידית סילמן: די, חגי משפט אחרון, חברים אנחנו שתי דקות ממליאה, חברים

רונן בשארי: בפיגוע צריך להתפנות מהזירה, כל מה שאתה אומר תדייק, אתה אומר שאני משקר, חוצפה - -

משה מוסקוביץ: קשה להם שבאת לעשות להם סדר.

עידית סילמן: תעצרו כולם, חגי משפט אחרון לפני שאנחנו יורדים.

חגי מנדלוביץ': ברשות רונן בשארי, רק שאלה ברשותך, אתה לאורך כל הוועדה גם הפעם, עסוק בלענות לכל הטענות לכאן, או לכאן כדי לצאת בצורה הכי טובה, אבל רק דבר אחד ברשותך, כאיש מחשבים שגמר תואר ראשון במדעי המחשב, אני רוצה רק להבין, אם האפליקציה שלי משדרת כל הזמן "זמין", למה היום בבוקר ברח' החרוב, אני כבר מטפל במטופל ואז אני מקבל במערך הכוננים באפליקציה את הצפצוף, כלומר, מוקד איחוד הצלה הזניק אותי ודאג להוציא אותי למטופל ששוכב כרגע עם דימום בתוך שלולית דם, באמבטיה שלו ברח' החרוב ברחובות, שאני כבר חובש את המטופל, אז האפליקציה מצפצפת, איך בדיוק האלגוריתם עובד, כנראה שאם הייתי סומך על האפליקציה ההייתי מגיע מאוחר מידי ורק אז המוקדנית של מד"א - -

עידית סילמן: אוקי, תודה חגי, את זה באנו להסדיר.

רונן בשארי: חגי, קודם כל אני לא מתנצח ולא כלום - -

קריאה: אתה לא נותן לאף אחד לדבר.

עידית סילמן: כנראה ששעתיים של דיון לא מספיקים לנו, אבל אנחנו פשוט 10:59 ב-11:00 נפתחת מליאה, אני לא אוכל לתת - -

יהודה גבאי: עידית אני רק רוצה להעיר הערה לגבי העובדת דנה, אני מסיים, העובדת דנה זוהתה, הקול של דנה זוהה ואנחנו יכולים להגיד.

עידית סילמן: מה זאת אומרת?

יהודה גבאי: אני אסביר לך, היא מונעת משיקולים זרים ואני אסביר לגברתי בארבע עיניים - -

עידית סילמן: בסדר, אנחנו גם נעקוב אחרי הדברים שלה באופן אישי, הוועדה תיתן הגנה לכולם.

קריאה: היא תפוטר.

עידית סילמן: הוועדה תיתן הגנה לכולם.

יהודה גבאי: אם היא תפוטר תאמין לי שזה לא בגלל - -

רונן בשארי: אני אומר לך שלפי מה שהיא הציגה פה, היא לא תורנית מוקד.

עידית סילמן: הוועדה תבדוק הכול ותיתן עדכונים על הכול, ציינו שבאמת הדברים הוסדרו בחוזרי מנכ"ל ב-2014, 2017, בנושא של כוננים, וועדת תדמור ב-2014 דנה בזה והעלתה פערים חמורים, לא מספקת ונכונה, דוח מבקר המדינה משנת 2019 כנ"ל, אנחנו רוצים לראות איך אפשר לעשות את הפעילות הזו טובה יותר, איך אפשר לסנכרן ולהביא את הצלת החיים לקדמת הבמה, להיות גאים בהם, שהם יהיו גאים בעצמם, שישמחו ביחד להגיע לזירות הלא פשוטות האלה ומתוך באמת שמחת הלב של הצלת חיים ויכולת גם להתמודד אחר כך עם זה, אנחנו רוצים לסייע ולעזור וזו כל המטרה, יש פה 120 חברי כנסת שנמצאים מאחורי הדבר הזה, שרוצים לקדם יש כאן את משרד הבריאות שנמצא מאחורי הדבר הזה, שרוצה לקדם, יש כוננים של הצלת החיים שנמצאים מאחרי הדבר הזה שרוצים לקדם ולכן אני מודה באמת, גם לגורמי המקצוע במשרד הבריאות שמסייעים לנו, לחברוני שציין כאן שהוא עבר איתנו על כל הסעיפים השבוע ובהחלט אין שום סיבה לא לקדם על פי כל הדברים שסיכמנו ביננו, גם למנכ"ל משרד הבריאות שעוזר לי באופן אישי ואני חייבת לומר שפרופסור נחמן אש, הוא איש מדהים, איש יקר, איש רב פעלים, באמת, שעוזר לוועדה ונמצא בחזית המלחמה בקורונה, תודה לארגוני ההצלה שנמצאים בחזית המלחמה בקורונה, שמהווים גאווה, באמת אני אומרת לאומית, שכל אחד מכם הוא באמת ההצלחה, אני חושבת שמבחוץ מדינות העולם מסתכלות עלינו ובזה אנחנו מהווים "אור לגויים" וזה מה שצריך לעמוד לנגד העיניים שלנו ואני חושבת שכל מדינה מתקנאת במה שאתם עושים כאן וביכולות שיש לכם, אמיתי אני אומרת ולכן - -

יהודה גבאי: תודה רבה שאת מאמינה במגן דוד אדום גברת ואני אומר את זה באמת.

עידית סילמן: בוודאי, מה זאת אומרת, גאה מאוד ולכן מבחינתנו כל המטרה להסדיר את זה כדי שכולם יישאו חן ושכל טוב בעיני אלוקים ואדם ויעשו את המשימה שלהם, הצלת חיים, נשימה נוספת.

עידית סילמן: תודה.

עידית סילמן: נעלתי.